Wacaal Daray ah: Nabadoon Caawa Gaalkacyo lagu Dilay – Radio Daljir\nWacaal Daray ah: Nabadoon Caawa Gaalkacyo lagu Dilay\nAbriil 27, 2017 7:21 g 0\nGaalkacyo – Alle ha u naxariistew nabaddoon Maxamuud Jamac Diirshe oo ku magac dheeraa Maxamuud Farey ayaa caawa oo Khamiis ah lagu dilay magaalada Galkacyo.\nNabaddoonka waxaa toogtay rag baskoolado ku hubaysnaa, kuwaasi oo baxsaday isla markiiba sida ay Daljir u xaqiijiyeen qaar ka mid ah eheladiisa oo aan la xiriirnay iyo masuuliyiin maamulka degmada ah.\nDilka ayaa ka dhacay afaafka hore ee gurigii uu degganaa nabaddoonku oo ku yaalla aggagaarka meesha loo yaqaanno Jiirogaroob oo ah cirifka waqooyi ee xaafadda Garsooor ee magaalada Galkacyo.\nSida naloo xaqiijiyey nabaddoonka waxaa lagu dhax dilay gaarigii uu watay oo hortaagnaa gurigiisa, isagoo markaasi doonayey in uu ka degto, mana jirto cid illaa hadda laamaha amnigu u qabteen falkaasi hase ahaatee ciidanka booliska ayaa tagey goobta dilku ka dhacay, hawlgallo baaritaanna ka bilaabay xaafaddaasi.\nInkasta oo amniga magaalada Galkacyo u muuqday mid soo hagaagayay muddooyinkii dambe, misna dhawr jeer oo kala dambeeyey ayaa falal dil ah oo midka caawa dhacay la mid ah ay ka dhaceen magaalada wixii ka dambeeyey weeraradii mataanaha ahaa ee baabuurta miinaysan loo adeegsaday ee sannadkii hore lagu qaaday xarunta dawladda hoose iyo suuqa ganacsiga ee Dayax.


Kaantarool meesha calaamada ee muujinaya inta ay tuumbadu guddaha u geleyso waxay ka muuqataa dacalka sanka ilmaha\nKaantarool inay tuumbadu si fiican ugu dheggen tahay dhabanka ilmaha\nSi tartiib ah u soo jiid siliijka (spruta) ilaa iyo inta ay caloosha ka imanayso dareere yar (dheecaan) ilaa ay gaarto (qiyaastii 0,5-1) milliliter)\nHaddii dhibaato ka timaado marka kaantarool lagu samaynayo booska tuumbada\nMarmarka qaarkood waxa dhacda in aanay caloosha ka soo bixin wax dareere ama dheecaan ahi. Dhowr wax ayaa sabab u noqonkara. Tusaale inay calooshu marantahay ama ilmaha ayaa u jiifa hab aanay tuumbada u suurtogeleyn inay caloosha ka soo qaato dareere ama dheecaan. Marmarka qaarkood tuumbada ayaa ku aadan derbiga caloosha marka kaantaroolka la samaynayo. Marmar tuumbada ayaa kor uga soo baxday caloosha oo taala meel ka saraysa caloosha, sidaa daraadeed waxa jirikarta khatar ah in marka ilmaha cuntada la siinayo ay cuntadii istaagto hunguriga hawada.\nWeligaa ilmaha cunto ha siinin haddii aanad hubin booska tuumbada. La xiriir shaqaalaha si ay kaaga caawinyaan sidii aad u hubsan lahayd booska tuumbada.


Dadka shacabka ah oo ka barakacaya dhulka ay dowladdu kala waregtay Al-shabaab[Faallo] – Goobjoog News English\nMuddo ka dib ciidamo isbahaysanaya oo isagu jira ciidamada xoogga dalka Soomaaliya iyo ciidanka Itoobiya oo xilligaan ku howlgallaya magaca AMISOM,waxaa u suragashey inay la wareegan dhowr degmo oo ka tirsan gobollada Bakool iyo Gedo,balse waxaa jirta in degmooyinka ay ciidamadu la waregen inay isga cararayan iyago barakacaya dadka shacabka ah ee halka ku noola.\nCiidammada AMISOM iyo kuwa dowladda ee koonfur-galbeed Soomaaliya ayaan inta badan wax dagaal ah lagalin dagaal-yahannada Al-shabaab ee horay uga talin jiry deegaannada ay ciidanku gaaren,waxaana la sheegay in ilaa hadda ay ciidamadu la wareegen gacan ku heynta shan magaalo oo kala ah: Rabdhuure, Waajir, Xudur iyo Buurhduubo,waxaana ay kawada tirsan yihiin gobollada Bakool iyo Gedo.\nDocda kale waxaa la sheegay in abaaro xooggan iyo xaalad bini’aadanimo inay ka jirto gobolka Gedo oo intiisa badan waqtigan gacanta dowladda ku jira,waxaana la sheegay in duullanka ay ciidamada dowladda iyo kuwa AMISOM uu ku soo aaday xilli xun,maadaama gobollada ay ku jiran xilli kulul oo ay gabaasi yihiin baadka iyo biyaha.\nSaraakil iyo guddoomiyal gobol oo warbaahinta la hadlay waxaa ay baaq u direen dadka deggan magaalooyinkaas inay la shaqeeyaan ciidanka sugaya ammaanka.\nGuddoomiyaha gobolka Geda,ayaa isna dhankiisa hay’addaha ka shaqeeya arrimaha bini’aadanimada iyo dowladda Soomaaliya,waxaa uu farray inay si dhaqso ah ku soogaaran deegaannada ay la waregen ciidamada dowladda ee gobolka Gedo ka tirsan maadaama uu sheegay in deegaannada ay ka jirto xaalad liidata.\n…””Xaalad bini’aadanimo oo daran ayaa ka jirta gobolka Gedo,hay’adda ka shaqeeya arrimahas iyo dowladda Soomaaliya waxaan ugu baaqaya inay si dhaqso ah usoo gaaran dadka dhibaataysan,…””ayuu yiri guddoomiyey Kaliil.\nSidoo kale guddoomiyaha oo ka hadlay dadka ka barakacaya dhulka ay ciidamada dowladda gaaren waxaa uu sheegay in Al-shabaab ay ku amrayan inay isaga soo tagan deegaannada ay ciidanka dowladda jooga,cabsi aawadedna ay xilligan dadku u cararayan,walow uu sheegay in horay dadka ay uga cararayen deegaanno dhowr ah oo ay dagaallo uga baqayen inay kadhacan.\n…”””Dadku cadow bay ku hoos noolayen,waxaa ay ku amren Al-shabaab dadka inay isaga tagan deegaannada ciidamada dowladda ay soo gaaren,intooda badana iyagoo dagaallo ka baqaya ayey isaga carareen dhulkooda,balse waxaan ugu baaqeena inay guryahooda ku soo labtan oo ay dowladda la shaqeeyan,…””‘ayuu yiri guddoomiyaha gobolka Gedo.\nDocda kale xarakadda Al-shabaab oo ka hadashey dullaanka ay ku soo qaaden dhulka ay maamulayen ciidamada dowladda iyo kuwa Itoobiya waxaa ay ku sheegen in “duullaanka Itoobiya” uusan ka duwanayn kii dhacay sandkii 2006-dii, xilligaas oo ciidammada Itoobiya ay xukunka ka tuureen maxkamadihii Islaamiga.\nFALANQEYN: Maxaa Ku Cusub Golaha Wasiirada Cusub Ee uu Magacaabay Raysal Wasaare C/weli Sheekh Axmed?


Aqalka Cad Ee Looga Arimiyo Maraykanka Oo Soo Saaray Go’aan Sigaarka Ku Saabsan Oo Muran Dhaliyay – Borama News Network\nQaddarka maaddada nikotiinka ee ku jira sigaarka lagu iibiyo Maraykanka ayaa lagu wadaa in la dhimo oo laga dhigo mid aad u yar ama aan la qabatimayn.\nAqalka Cad ayaa Talaadadii daaha ka rogay qorsheyaasha maamulka madaxweyne Joe Biden ay yihiin kuwo si weyn u dhimi kara dhimashada uu sababo kansarka.\nLaakiin tallaabooyinkaas ayaa loo badinayaa inay ka hor yimaadaan warshadaha sigaarka ama tubaakada.\nSigaar-cabista ayaa weli ah sababta ugu badan ee dhimashada Mareykanka, sida ay sheegtay Xarunta Xakamaynta iyo Kahortagga Cudurrada (CDC) sanad kasta 480,000 ayaa u dhimata.\nMaaddada Nicotine ee sigaarka ku jirta ayaa ah mid qabatin xoog badan leh laguna sheego waxa loogu yeero kiimiko dareen fiican leh oo ku sameysan tubaakada.\nBayaan uu soo saaray Maamulka Cuntada iyo Dawooyinka ee Mareykanka (FDA) ayaa lagu sheegay in qorshayaasha la soo jeediyay ay xadeyn doonaan heerka nikotiinka ee sigaarka.\n“In sigaarka iyo waxyaabaha kale ee tubaakada guban laga dhigo kuwo la yareeyo qabatinkooda ama aan la qabatimin waxay gacan ka geysan doontaa badbaadinta nolosha,” ayuu yiri Dr Robert M Califf oo ah Guddoomiyaha FDA.\nDr Calif ayaa xusay in hoos u dhigista heerarka nikotiinka ay sababi karto in dhallinyaro badan ay qabatimaan cabista sigaarka, waxayna kuwa hadda caba ka caawineysa inay joojiyaan.\nSanadka 2020, dad lagu qiyaasay 30.8 milyan oo qof oo qaangaar ah oo ku nool Mareykanka ayaa cabayay sigaarka. Dhaqaatiirta Guud ee Maraykanka ayaa ku qiyaasey in 87% dadka waaweyn ee sigaarka caba in ay billaabaan marka ay da’doodu gaartay 18 jir.\nArrintan ayaa timid ka dib markii maamulka Madaxweyne Biden ay bisihii Febraayo dejiyeen tallaabooyin hoos loogu dhigayo heerka dimashada kansarka ugu yaraan 50%, shan iyo labaatanka sano ee soo socota, taas oo qeyb ka ah ololaha loo yaqaanno Moonshot ee kansarka\nLaakiin khubarada ayaa sheegaya in ay ku qaadan karto ugu yaraan hal sano Maamulka Cunnada iyo Dawooyinka (FDA) ee maamusha sigaarka, in uu soo saaro xeer la soo jeediyay oo ay dib u dhigi karaan mucaaradka, sida laga soo xigtay Washington Post.\nWaxay ku dartay warshadaha tubaakada, oo ay u badan tahay inay si adag uga soo horjeedaan isbeddelka, ay caqabad ku noqon karaan sharciga ugu dambeeya ee maxkamadda.\nHaayada Camuud Foundation Oo Deeq Raashin Ah Gaadhsiisay 600 Oo Qoys Oo Ku Nool Deegaanada Gobolka Salal\nBnnstaff Bnnstaff March 29, 2022


Marka riyadu kuu suura-geliso dhisidda Aqal ka sameysan Konteenar. | HimiloNetwork\nMarka riyadu kuu suura-geliso dhisidda Aqal ka sameysan Konteenar.\nPosted by: Himilo in Wararka November 30, 2019\t0 262 Views\nMUQDISHO (HN) — Isa-saarashada 11 konteenar si aad uga dhisato guri dabaq ah ma ahan aalaaba fikrad u dhawaaqaysa si macquul ah. Laakiin Will Breax waxay u tahay riyo uu ugu danbeyntii run u beddelay.\nMarka aad sheedda ka jeedaaliso muuqaalka isa-saarka konteenaradan, waxaad u qaadaneysa mid halis leh inay kusoo dunto qofka ag maraya – iskaba daa in lagu dhex noolaan karo.\nLaakiin waa marka aad ogaato sida xeesha dheer oo waqti iyo fikrad midaysan loogu bixiyay sidii loogu suura-gelin lahaa in lagu dhex noolaado, marka ay ku galayso yididiilo iyo kalsooni.\nGudaha dhismahan ka kooban 11-ka dabaq ee la is dul-saaray waxa uu sida caadada ahba ka kooban yahay qolal isugu jira jiifaf, fadhi, suuliyaal, barkin gaariga lagu xereysto oo ardaagii loogu sameeyey iyo dhammaan wax walba oo suura-gal ka dhigi kara nolosha gudihiisa ka jirta.\nTiifi laga daawado muuqaallada, maktabad yar oo laga aqristo buugaagta, iyo qaboojiyaal ku xiran gidaarada ayaa qolalka kunteenaradan ka dhigay kuwa la isku haleyn karo in habeen nabadeed iyo hurdo macaan uu ku ledo aas-aase Will.\nLaakiin intaas oo dhan kama dhigna inuu ugu danbeyntii ka nafisay mashruuca dhismahan uu soo waday. Wali waxaa qabyo u ah in kale oo marka uu dhammeeyo la yaab awgiis sunniyaha lala taagi doono.\nPrevious: La kulan: 9 jirkii ugu horreeyey ee Shahaado Jaamacadeed qaadanaya!\nNext: La kulan: 10 jirka keligiis ku nool gurigii ay kaga dhinteen Waalidkiisa!\nBoqor Keymaha oo Halis ku sugan\nMarkuu Jaceylku ka awood badiyo Lacagta!\nLamaane 2 toddobaad kadib arooskooda ku kala tagaya arrin xasaasi ah!\nMaxaa ka taqaan Xuduudaha ugu Qatarta badan Caalamka?!\nFadliga ku jira bisha Shacbaan!!


Hailemariam oo sheegay hal arrin oo aysan marnaba kala hadli doonin maamul goboleedyada Soomaaliya - Caasimada Online\nHome Warar Hailemariam oo sheegay hal arrin oo aysan marnaba kala hadli doonin maamul...\nHailemariam oo sheegay hal arrin oo aysan marnaba kala hadli doonin maamul goboleedyada Soomaaliya\nAdis Ababa (Caasimadda Online) – Madaxweynaha Soomaaliya ayaa booqday dhawaan dalka Itoobiya halkaas oo uu kulan xasaasi ah kula qaatay Ra’isulwasaaraha Soomaaliya H.E. Hailemariam Dessalegn, wuxuuna kulankaas ahaa midkii ugu horeeyey ee dhex mara labada Mas’uul.\nQodobada ugu horeeyo oo aan warbixintaan uga hadli doono waa Ra’isulwasaaraha Itoobiya oo ka dhawaajiyey hal arrin oo aysan kala hadli doonin Maamul Goboleedyada dalka ka jiro, waxaadna qodobkaas ka daawan kartaa muuqaalka hoose, gaar ahaan daqiidda 04:31 – 06:07\nRa’isulwasaaraha Itoobiya H.E. Hailemariam Dessalegn ayaa si toos ah u shaaciyey inaysan maamul Goboleedyada Soomaaliya ka jira kala hadli doonin arrimaha ku aadan amniga iyo dhisidda ciidamada Qaranka ee la filayo in Soomaaliya loo dhiso, waxaana garabkiisa taagnaa Madaxweyne Farmaajo oo u riyaaqayey hadalkaas lana arkayey isagoo madax ruxayo si uu u muujiyo inuu ku qanacsan yahay hadalkaas.\n“ Sida ka muuqato heshiiska, System-ka Federaalka Soomaaliya wuxuu uu baahan yahay dowladd federal oo awood leh, sidoo kalana maamul Gobleedyo leh xuquuq dastuuri ah, dowladda dhexe ayeyna khuseysaa arrimaha amniga iyo qaranimada Soomaaliya, Ilaalinta madax banaanida iyo qaranimada waa aasaaska wada shaqeynta labada dowladood ee Itoobiya iyo Soomaaliya” ayuu yiri Ra’isulwasaaraha Itoobiya\n“ Dowladda Itooboya waxay diyaar u tahay inay Soomaaliya kala shaqeyo sidii loo dhisi lahaa ciidamo qaran, waxaana diyaar u nahay inaan sameyno wax kasta oo ay naga codsato dowladda Soomaaliya, Qorshaha sameynta ciidamada waa howl u taal dowladda Soomaaliya, iyadaa mas’uuliyaddaas iska leh, iyadaana laga rabaa inay qoroto qaabka ay u sameysaneyso” ayuu hadalkiisa sii raaciyey”.\n“ Dowladda Itoobiyana waxay diyaar u tahay inay arrimaha ciidamada Qaranka Soomaaliya si toos ah ugala hadasho dowladda dhexe” ayuu hadalkiisa kusoo gabagabeeyey.\nUjeedka hadalkaas ayaa ah inaysan dowladda Itoobiya wax dhisidda ciidamada qaranka kala hadli doonin maamul Goboleedyada balse ay si toos ah ugala hadli doono dowladda dhexe.\nArrinta uu ka dhawaajiyey Ra’isulwasaaraha Itoobiya ayaa ah arrin sharci ah marka loo fiiriyo Federalism-ka, waxaana waajib ah inay arrimahaas dowladaha kala hadasho dowladda dhexe ee Soomaaliya.\nHaddii uu Ra’isulwasaaraha Itoobiya ka dhabeeyo ballanqaadka uu Madaxweyne Farmaajo u sameeyey kana mid aheyd heshiiska labada Mas’uul, waxayna fursad weyn u noqon doontaa Ummadda Soomaaliyeed, maadaama Itoobiya looga bartay inay si toos ah arrin kasta kala hadasho maamul Goboleedyada.\nKulanka labada Mas’uul ayaa lagu tilmaamay inay macquul tahay inuu xal u noqdo xiriirka xun ee ka dhaxeeyo labada dowlad, maadaama markii la doortay Farmaajo ay ka xumaatay dowladda Itoobiya oo aragto inuu yahay nin aan diyaar u aheyn inuu la macaamilo.


Farmaajo oo Ka Hadlay Dhibaatada Ka Dhalatay Daadadka Ku Fatahay Qardho - Horseed Media • Somali News\nFarmaajo oo Ka Hadlay Dhibaatada Ka Dhalatay Daadadka Ku Fatahay Qardho\nMadaxweynaha Soomaaliya Mudane Maxamed Cabdullaahi Farmaajo oo ka tacsiyeeyay musiibada naf iyo maalba leh ee ka dhalatay daadadkii ku fatahay magaalada Qardho ayaa ku baaqay in wadajir loogu istaago shacab iyo dowladba u gurmadka dadkeenna ay soo gaartay dhibaatada xooggan.\nSamir alle says\nWaxaan aad ula socday wararkii aad ka qorayseen Daadadkii Qardho.\nWaxaa haboon marka aad wararka qoraysaan inaad warkiina laga dhadhansan qofka qofaya aragtidiisa uu qabo. Wariyanimadu su hufan ayey u tebiyaan.\nTusaale haddaan ku siiyo waxaan arkay\nMadaxweynihii Soomaaliya waa idinku adkaatay inaad xilkiisa sheegto, taas bedelkeeda naanaystiisii ayaad tiri Farmaajo.\nHalka aad Madaxweynaha deegaanka aad ciwaan ilaa warbixinta dhexdeeda aad 10 times ku sheegtay xilkiisa iyo magiciisa! waxaan kaloo la yaabay deeqdii dawladda Soomaiya iyo gurmadkii ay fidisay ahmiyad ma aydan siinin iyo guddiyadii ay qabatay ee dadka loogu gurmanayey.\nMarka awal waxaan u qabay in horseedmedia yahay website hufan oo dad xirfad lihi qoraan laakiin maanta waxaan ka bartay in bahalku xaafad hoose ka ciyaaro.


DEG DEG+DAAWO: Midowga Afrika oo Soomaaliya & Kenya dhexdhexaadinaya iyo Soomaalida oo walaacasn.\nMUQDISHO(P-TIMES)- Wararka naga soo gaaraya caasumada SOomaaliya ayaa sheegaya in uu halkaas soo gaaray Madaxweynihii hore ee dalka Koonfur Afrika Thabu Mbeki oo ah Ergay gaar ah oo ka socda Golaha Amniga ee Midowga Afrika, oo uu kala hadlayo Madaxda Soomaalida dhexdhexaadinta Kenya & Soomaaliya.\nWasiirka Arrimaha Dibadda ee Soomaaliya Axmed Ciise Cawad, Wasiiro kale iyo Wakiilka Midowga Afrika ee Soomaaliya ayaa kusoo dhaweeyey madaarka magaalada Muqdisho ee caasumada dalka, waxayna hadda kulan la leeyihiin madaxda ugu sareysa dawladda, gaar ahaana Madaxweyne Farmaajo.\nWafdigan ayaa shalay booqday Nairobi, halkaasoo ay kula kulmeen Madaxweynaha Kenya Uhuru Kenyatta iyo Wasiirkiisa arrimaha dibadda.\nSocdaalka wafdigan ayaa la sheegayaa inay la xiriirto arrimo kala duwan oo Gobolka ku saabsan, xiisada siyaasadeed ee Soomaaliya iyo Kenya, arrinta Muranka Badda oo Midowga Afrika doonayo inuu door nabadoonnimo ka qaato.


HomeWararka Ciyaaraha MaantaLiiska: Arsenal oo qarka u saaran inay shan ciyaaryahan iska dirto xagaagan.\nShan ciyaaryahan oo Arsenal ah ayaa qatar ugu jira in laga diro kooxda madama Mikel Arteta uu qorsheynayo dib u habeyn weyn xagaaga, sida lagu sheegay warbixin.\nKa dib markii ay ka hartay Europa League qaab ciyaareed xun oo ay la ciyaartay Villarreal semi-finalka, Gunners oo 25 sano ku soo qaadatay kubada cagta Yurub ayaa la filayaa inay soo gabagabeyso xilli ciyaareedka 2021-22.\nInkastoo cadaadiska uu sii kordhayo milkiilaha Stan Kroenke ayaa loo badinayaa inuu doonayo inuu taageero macalinka reer Spain isla markaana ka caawiyo Gunners suuqa kala iibsiga xagaagan.\nSida laga soo xigtay The Telegraph , afar meelood oo ka mid ah ciyaartoyda Arsenal ayaa laga yaabaa in ay kooxda ka tagaan madaama Arteta uu qorsheynayo inuu isku shaandheyn ku sameeyo safkiisa, iyadoo Calum Chambers , Hector Bellerin , Alexandre Lacazette , David Luiz iyo Eddie Nketiah ay dhamaantood ku jiraan liiska.\nWakiillada Luiz ayaa bilaabay inay baadi goobaan meelaha ay macquul tahay inuu ku biiro daafaca reer Brazil haddii uu qandaraaskiisa ka baxo, halka Gunners la rumeysan yahay inay u aqoonsatay weeraryahanka Genk Paul Onuachu inuu yahay saxiixa ugu habboon haddii Lacazette iyo Nketiah ay baxaan.\nChambers wuxuu ku guuleystey inuu Bellerin ka kaxeeyo kooxda Arsenal dhawaan, laakiin Arteta ayaa la fahansan yahay inuu isha la raacayo dookhyada daafaca midig sida Achraf Hakimi ama Tariq Lamptey xilli ciyaareedka cusub.r\nGunners ayaa ku dhibtooneysa kaalinta 10aad ka hor kulankooda Premier League ee ay axada la ciyaarayaan West Bromwich Albion.


Ardayda Soomaaliyeed & Aayaha Ummadda (Worldwide Somali Students) Daawo Video | KEYDMEDIA ONLINE\nArdayda Soomaaliyeed & Aayaha Ummadda (Worldwide Somali Students) Daawo Video\nLondon (Keydmedia) - Dadkii Soomaaliyeed ee dunida u hayaamay waxay u kala qeybsameen laba qeybood oo kala ah kuwa Dalkii ka sagsaagay oo is mooday in ay la mid yihiin Dadkii ay dalalkooda kuwa qaxeen iyo kuwa laabta ku haya mar walba in Dal ay leeyihiin uu ka danbeeyo dadaalna uu ka sugayo.\nDhalinyarada Soomaaliyeed ee qurbaha tagtay ama kuwa dhalatay waxay u kala qeybsameen laba qeyb oo kala ah kuwa wax bartay iyo kuwa sagsaagay oo ku faraq xirtay gaangiska aduunka, waxaana kuwa wax bartay badankood ay yihiin kuwa qalbigooda uu ku xiranyahay Soomaaliya oo mar walba ka fakara sidii Dalka iyo dadka ay horumarkooda uga shaqeyn lahaayeen.\nMa jiro ama waa yar yahay Dal aduunka ku yaala oo aanay dad Soomaaliyeed ku sugneen, waxaana dhamaan ardayda Soomaaliyeed ee Caalamka wax ka barata ay yihiin kuwa dadaal ugu jira sidii dalalkaasi ay kala soo laaban lahaayeen aqoon Dalka iyo dadka ay ugu adeegaan mustaqbalka.\nSanada badan warbaahinta Soomaalida iyo tan Caalamkaba waxa ay warisay warar muujinaya arday Soomaaliyeed oo kaalmaha kowaad ka galay jaamacadaha iyo iskuulada ay wax ka bartaan, waxaana taasi ay daboolka ka qaadeysaa in ardayda Soomaaliyeed mar walba ay laabta ku hayaan in aqoon ay kala noqdaan dalalka ay joogaan ayna doonayaan mustaqbalka in Dalka iyo dadka ay uga faa’ideyaan aqoontooda.\nDal walba oo ay arday Soomaaliyeed wax ku barata waxaa ka jira urur ay ku mideysan yihiin ardayda kana shaqeeya danahooda, waxaana ururadaasi ay wada shaqeyn balaaran la leeyihiin ardayda kale ee ka soo jeeda Dalalka caalamka ee ay waxbarashada wadaagaan.\nHada waxaa muuqanaya ifafaalo bud dhigiisa uu yahay in ardayda Soomaaliyeed ay u gudbayaan nidaam isku xirnaasho oo calaami ah, iyagoona sameestay isu tag lagu magacaabo Ardayda Soomaaliyeed ee Caalamka - Worldwide Somali Students, waxaana isu tagaan xaruntiisa ugu weyn ay tahay Dalka UK.\nIsu tagan waxaa aas-aasay Khaasim Max’ed Cali oo ah arday Soomaaliyeed oo barta Cilmiga Baarista Shidaalka (Petroleum Geology) oo ku nool Dalka UK, waxaana xarumo iyo wakiilo uu ku leeyahay isu taga Dalalka caalamka ee ay ardayda Soomaaliyeed wax ka bartaan.\nHimilooyinka uu hiigsanayo isu tagan ayaa waxaa ka mid ah in ardayda Soomaaliyeed ee dunida maskaxdooda la kulmiyo si dalka looga saaro dhibaatada, waxaana dhalinyarada ku mideysan Daladan ay sheegeen in ay qorsheynayaan socdaal dheer oo ay ku soo maraan Soomaaliya oo dhan sanadka 2012 ee soo socda.\nQodobada ku xusan istaraatiijiyada isu tagan ayaa waxaa qeyb ka ah horumarinta waxbarashada dhalinyarada, ka qeyb galka maamulka dalka heer walba jiilka aqoonyahanka ah ee Dalka u soo baxay iyo in lala dagaalamo nidaamka ku saleysan qabiileysiga iyo gobaleysiga loona shaqeeyo hab qaranimo ku saleysan.\nAas-aasaha is-xilqaamay Mr. Khasim waxa uu sheegay in Worldwide Somali Students uu soo dhaweynayo isla markaana niyad furan ku qaableyso arday walba oo Soomaali ah isla markaana ay ka go’antahay wax u qabashada Dalka iyo dadka.\nDadaalkan ay wadaan dhalinyarada waxbaratay ee Soomaaliyeed ayaa ah mid niyadda u dhisaya shacabka Soomaaliyeed ee ka daalay dhibaatada iyo dagaalada mudada rubac qarniga ku dhaw ka socda Dalka ee aan ujeedada buuran laheyn.\nHaddii aad tahay arday Soomaaliyeed haka labalabeyn inaad ka mid noqoto Worldwide Somali Students, oo irda furan kugu soo dhaweynayaan. Worldwide Somali Students on Facebook.\nFadlan nala Daawo Video-gaan oo si casrisan loo sameeyay:


Ciidamada Xarakada Mujaahidiinta Al-Shabaab oo ku sugan goobihii ay dhawaan kala wareegeen Maleeshiyaadka Riddada. | Halganka Online\nCiidamada Xarakada Mujaahidiinta Al-Shabaab oo ku sugan goobihii ay dhawaan kala wareegeen Maleeshiyaadka Riddada.\nDhawaan ayay ahayd markii ay la wareegeen Mujaahidiinta Wilaayasda Islaamiga ah ee Banaadir goobo hor leh kuwaas oo kaabiga ku haya Madaxtooyada ay ka taliso Saliibiyiinta Amisom iyo murtadiinta halkaa lagu ilaaliyo.\nCabsi aad u weyn ayaa waxay la soo daristay ciidamada saliibiyiinta iyo Madaxda murtadiinta kadib guulahii ay gaareen mujaahidiinta ee keentay in la soo gaaro iridaha Madaxtooyada iyaga oo ka cabsanaya in mar kali ah laga dul dago sida ku dhacday goobihii hore ee ay ku sugnaayeenba.\nIntii lagala wareegay maleeshiyaadka Riddada iyo kuwa saliibiyiinta goobihii ay ku sugnaayeen ayaa waxay sameeyeen isku dayo fara badan kuwaas oo ay ku doonayaan in ay dib u qabsadaa fariisimaha cusub ee ay hada ku suganyihiin mujaahidiintu, taasoo ay geesiyada islaamku jilibka u aasteen.\nWeeraradii ugu danbeeyay ayaa waxaa ka soo qeyb galay kuwa Burundi oo carcar qaba halkaana waxay isku haleeleen ciidamada Liwaaga Cali Bin Abii Daalib oo ku celiyay xeryihii ay ka soo duuleen, weerarkan ayaa waxa uu ahaa isku daygii ugu danbeeyay ee ay sameeyeen ciidamada Burundi.\nCiidamada Saliibiyiinta ayaa waxay maciin bideen duqeymo ay u gaysanayaan deegaanada ka fog meelaha lagu dagaalamayo, duqaymahaas oo ay dhibaato kusoo gaarsiiyeen shacab Muslimiin ah oon waxba galabsan. Gumaadka ay geysanayaan ciidamada kirishtaanka ah ayaa wuxuu kiciyay kumanaan qof kuwaas oo balan ku galay in ay la dagaalami doonaan wadankoodana ka saari doonaan Gaalada Kirishtaanka ah, waxaana jiray isku soo baxyo waaweyn oo ka dhacay Wilaayaat-ka Islaamiga ah oo arimahaas ku saabsanaa.\nMasaajidka ku yaala Magaalada Muqdisho ayaa Jimcihii dhawaa waxaa lagu uruuriyay Hub fara badan kuwaas oo ay ku dagaalami doonaan dadka shacabka ah ee ku nool magaalada Muqdisho oo raba in ay iska dul qaadaan dulmiga Saliibiyiinta.\nMaalmihii ugu danbeeyay ayaa waxaa laga dareemayay suuqa weyn ee lagu iibiyo hubka dhalinyaro fara badan oo iibsanaysa hub kala duwan sida AK47, PKM iyo RPG-ga, dhalinyaradan ayaa waxaa wajigooda laga dareemaayay kacsanaan ay ka xanaaqsan yihiin duqeymaha Saliibiyiintu ay ku mirayaan habeenkii guryaha rayidka.\nMid ka mid ah ardeyda wax kabarata magaalada Muqdisho oo kamid ahaa dhaliyaradii hubka iibsanaysay ayaa waxa uu sheegay in uu waxbarashadiis joojinayo ilaa inta ay iska saarayaan ciidamadan duullanka ku jooga.\n“Wax kasta oo aan baranaayay waxaan ka door biday in aan qorigan iibsado oo aan iska dhicino cadowga nagu soo duulay wax barashdeydana aan hakiyo, marka aan iska saarno gaaladana aan wax barashadayda sii wato” ayuu yiri mar uu la hadlayay mid ka mid ah warbaahinta Muqdisho.\nGaalada Afrika oo hada ku shiraysa Kampala ayaa wal wal iyo walbahaar daran qabta kadib markii ay xaqiiqsadeen in shacabka Muslimka ah ee Soomaaliyeed u soo jeestay sidii uu iskaga dhicin lahaa dulmiga ay Ciidamada gaaladu ku hayaan, waxa kale oo jira cabsi taas lamid ah oo la soo gudboonaatay Gaalada midowday iyo Maraykanka oo ka war warsan Shacabkan kacsan ee diyaarka u ah la dagaalanka Gaalo walba oo timaad.\n« Culumadii u Hambalyeysay Heshiiskii Dhexmaray Zenawi iyo Ibraahim-dheere (Dhegeysi) Baadari Museveni: “Afrika waa in aan argagixisada ka saarnaa oo aan u celinaa meeshii ay ka yimaadeen oo ah Aasiya iyo Bariga dhexe”. »


Monday October 11, 2021 - 17:12:15 in Wararka by Liibaan Jeexoow\nWarbaahinta maamulka Yuhuuda ayaa shaaca ka qaadey in dowlada Mareykanka ay cadaadis saareyso madaxda dalka Sudan, iyadoo ku qasbeysa dib u hagaajinta xiriirka diplomasiyaded ee dalkan kala dhexeyo mamulka Gumeysiga.\nTV maxali ah oo ku hadla luuqada Cibriga ayaa si rasmi ah u shegay, in Joe Biden iyo Maamulkiisa ay cunaqabateyn ugu hanbaen madaxda Xukumada Khartoum, xilli dalka Sudan uu la daala dhacayo dhaqaale dare aad u baahsan, taas oo sameyn ku yeelatay dadka iyo duunyada ku dhaqan, Miyiga iyo magaalooyinka waaweyn ee dalkaasi.\nHadafka laga leeyahay cadaadiskan ayaa ah, In Xukumada uu hogamiyo Cabdalla Xamduuk lagu qasbo inay heshisyo kala duwan la saxiixato Mamulka Yuhuuda, taas oo ay ugu muhiimsan tahay caadiyeynta cilaaqaadka labada maamul, iyadoo ay xusid mudan tahy, in Sudan ay kamid ah Wadamo carbed oo afar ah, oo horey ugu dhawaqay, inay dib usoo nooleeyeen xiriirka kala dhexeyo gumeystaha xooga ku heysto dhulka Falastiin.\nTV-ga Kaan ayaa galabki axada shegay, in Washington ay kor u qadaaday cadaadiska siyaasaded ee ay sareyso xukumada Khartoum, taas o dhawan ka badbaaday isku day afgambi ah, hadalkan ayaana imaanaya, Sanad kadib marki uu Burhaan ku dhawaqay, dhaqan gelinta heshiski qarniga, kaas oo ay garwadeyn ka aheyd dowlada Mareykanka.\nDadka sida gaarka ah ula socda arimaha dalka Sudan ayaa shegaya, In heshiiski la saxiixay sanad ka hor uu ka dhaqan gali la,yahy khilaafka siyaasaded ee ka dhex taagan Sarakisha military-ga ee talada wadanka haya iyo Waaxaha Madaniga ah, taas oo banaanka soo dhigtay cadaadiska ay Washington ku heyso madaxda dalka sudan.\nInkastoo aan la ehyn jawab rasmi ah oo kazoo baxday madaxda dalka Sudan oo ku aadan arintan, hadana waxaa iska cad fara galinta ay dowlada Mareykanka ku heyso dalkan, taas oo horey ugu dartay liiska waxa ay ugu yeeraan argagixisada, Dalka Sudan ayaana fowdo lugaha kula jira, tan iyo wixii ka danbeyey marki ay dilaaceen kacdoonadi guga carabta, waxana ka dhacay ilaa 3 afgambi oo mid kamid ah uu guleystay, halka labada kalena ay fashil kusoo dhamaden.\nBishi August sanadki 2019ka, ayaa xilka laga tuuray cumar xasan Al Bashir, waxaana lasoo dhisay xukumad madani ah oo dalka maamuli doonta 4 sano iyo dhowr bil, taas oo ay hogaminayaan gole shuuro oo ka kooban ilaa 14 xubnood, kuwaas oo isugu jira 5 ka socda military-ga, 6 xubnod oo matalaya hey’adaha shacabka iyo 3 Xubnood oo ka socda Jabhadi mucaradka ee heshiska la galay xukumada, dhamaan xubnahan ayaana kukala aragti duwan, qaabka loola macaamilayo maamulka Yuhuuda ee xooga ku heysto dhulka Falastin.\nIsbuuci lasoo dhaafay, Wafdi heer sare ah oo ka socda dowlada Sudan, kuwaas oo isugu jira Sarakil amni iyo kuwa ciidan ayaa gaaray Deegaanada gumeysiga, waxa ayna maamulka halkaasi ka jira kala hadlen, sida looga dhabeyn karo caadiyeynta cilaaqaadka labada daraf, sida lagasoo xigtay xafiiska RW Mamulka gumeysiga.\nSanadki 2020ka, Madaxweynihi hore ee dalka Mareykanka Donald Trump ayaa si rasmi ah ugu dhawaqay in Sudan ay heshis la saxixaty maamulka Yuhuuda, Si lamid ah Wadamada Imaratka, Baxreyn iyo Morocco, balse saansaantiisa ayaan wali laga daremin gudaha wadanka Sudan.\nDalalka Masar iyo Urdun ayaa horey cilaaqaad wanagsan ula lahaa gumeystaha, dowladaha carabta oo ka kooban ilaa 22, ayayna 6 kamid ah maamuladasi kaalinta hore ka galen, tartanka loogu jiro dhaqan gelinta heshiski qarniga, kaas oo sharciyad siinaya gumeystaha, si cadna kaga hor imaanaya halgan ay dadka Reer falastiin ugu jiraan xuriyadooda.\nWasiirka difaaca Mareykanka oo si yaab leh uga hadlay guuldarradii Afghanistan kasoo gaartay.


Samsung waxay dib u dhigeysaa soo saarida afhayeenka caqliga leh si ay ula tartanto HomePod | Wararka IPhone\nIntii lagu guda jiray soo bandhigida Samsung Galaxy S9 iyo S9 + Axadii la soo dhaafay, waxaan arki karnay sida shirkadda Kuuriya diirada saaray qayb ka mid ah soo bandhigida guriga ku xidhanUma aysan soo bandhigin aalado casri ah sida aan jeclaan lahayn, in kastoo, iyadoo shirkadda Bixby ay maamusho af-hayeenka caqli-galku ay tahay isku aadka ugu weyn.\nAniga oo tixgelinayna taas Snapdragon 845 wuxuu kuu ogolaanayaa qol badan in lagu ciyaaro iyadoo loo marayo Bluetooth, iyada oo aan loo baahnayn in la adeegsado teknoolojiyad cusub ama hore u diiwaangashan sida AirPlay, afhayeenka caqliga leh ee Samsung ay ku shaqeyneyso oo ay maamuli doonto shirkadda Bixby ayaa ka mid ah alaabada ay isticmaaleyaashu aadka u rajeynayaan.\nSida laga soo xigtay madaxa qaybta mobilada ee Samsung, DJ Koh, taariikhda loo qorsheeyay in lagu soo bandhigo afhayeenka caqliga leh ee shirkadda Kuuriyada Koonfureed waxaa marki hore loo qorsheeyay qeybta labaad ee 2018, laga yaabee ka hor dhamaadka sanadka, inkasta oo waa laga yaabaa inuu horay u sii socdo oo uu gacantiisa ku soo bandhigo Galaxy Note 9, dhacdo haddii ay raacdo isbeddellada sanadihii hore, la soo bandhigo dhammaadka bisha Ogos ee sannadkan.\nDJ Koh ayaa ku sheegay wareysi uu siiyay Wall Street Journal in wuxuu ka shaqeynayaa horumarinta afhayeenka caqliga badan, oo aan ka helnay warka ugu horreeya dhammaadka Diisambar. Dib u dhacani wuxuu u oggolaanayaa Apple inay dejiso iibka HomePod ee suuqa ka hor inta shirkadda Korea aysan bilaabin afhayeenkeeda koowaad.\nAniga oo tixgelinayna taas Samsung waa milkiilaha hadda ee Harman International, shirkad hoostagta oo ay ka mid yihiin shirkadaha AKG, JBL, Bang Olufsen, Harman Kardon, Infinity iyo kuwa kale oo waaweyn, haddii shirkaddu si fiican u qabato, waxay suuqa ka soo saari kartaa qalab u noqon kara tixraac xagga waxyaabaha aan illaa hadda ka ognahay ku hadla ku hadla. Waqtigan xaadirka ah waa inaan sugnaa inta ay wararka xanta ahi bilaabayaan inay qabsadaan shaqadooda si aan u aragno waxa Samsung ay noogu deeqi karto arimahan.\nDabcan, waa wax lafilan karo ilaa ay ka gaarto suuqa, kaaliyaha shirkada Kuuriya, Bixby waxay balaarisay tirada luuqadaha ay ku hadasho. Sida laga soo xigtay wararka xanta ah, luqadda xigta ee uu ku hadli doono wuxuu noqon doonaa Isbaanish, oo hadda ah Ingiriisiga iyo Kuuriyaanka luuqadaha uu isagu ku badan yahay.\nWadada buuxda ee maqaalka: Wararka IPhone » Noticias » Samsung waxay dib u dhigeysaa soo saarista afhayeenka caqliga leh si ay ula tartanto HomePod


Home Somali News Saamaynta Barmaamij soo Bandhigay Hibooyinka Dadka Somaliland\nDhacdooyin si gaar ah u soo jiitay indhaha dadweynaha, ayaa ka soo baxay barnaamij loogu magac daray badhig-hibeedka dadka reer Somaliland oo laga bilaabay telefishanka Qaranka (SNLTV) bilowgii bishii Febreury ee sannadkan 2015.\nBarnaamijka bandhig-hibeedka Somaliland (Somaliland got talent) oo loogu tallo-galay in dadku ku soo bandhigaan hibooyinka Alle qof walba gaar u siiyey ee ka qarsoon ummadda, waxa muddo kooban oo uu socday saamayn xooggan ku yeeshay dadweynaha iyo daawashada telefishanka Qaranka Somaliland-ba.\nBarmaamijkan oo qorshuhu yahay inuu socdo muddo saddex bilood ah, kaas oo bilowgiiba lagu martiqaaday cid kastoo haysa ama leh hibo aanay la wadaagin dadka kale oo xiise badan, waxa markiiba iska diiwaan-geliyey in ka badan laba boqol qof iyo kooxo soo dalbaday inay ka qayb-galaan, balse guddi garsoor ka garnaqa oo loo xulay kala shaan-dhayn ay ku sameeyeen laga soo reebay tiro boqol iyo waxyar ah, kuwaas oo ku tartamaya muhibooyinka kala duwan ee leeyihiin.\nBandhig-hibeedka Somaliland oo saddex habeen oo kala ah; Jimcaha, Sabtida iyo Axadda toddobaad kasta, waxa laba iyo toban (12) qaybood ama barmaamij oo ilaa hadda uu baahiyey telefishanka Qaranku, waxa ka qayb-galay dad fara badan oo isugu jira rag iyo dumar intooda badani dhallinyarro tahay oo ka kala yimi guud ahaan gobollada dalka Somaliland oo dhan, kuwaas oo madasha la yimi xirfado iyo fikrado ku salaysan ficillo ay jidh ahaan u sameeyeen, suugaan ku salaysan hal-abuurnimo gabayo ama heeso ah iyo ciyaaro ka mid ah kuwa hiddaha iyo dhaqanka.\nWaxa jira nin biro isku wada xidhan oo aan meel bannaan lahayn oo aad arkayso inay wada xadiid ah oo haddanna uu si fudud u wada kala saarayo. Nin kale ayaa garanaya lambarro qarsoon, tusaale ahaan, 18 furarka caagadaha biyaha ah oo uu mid walba siiyo lambar u gaar ah oo inta la isku walaaqo ama wada daro odhanaya mid ka mid ah ka taabta, kadibna garanaya oo sheegaya lambarkii furkaasi uu u sameeyey markii hore. Sidoo kale, nin baa jira codadka dadka koobiyeeya, waxa jira mid isagoo kelidii ah samaynaya majaajilooyin uu dadku ku qoslayo.” Sidaa waxa yidhi Cabdillaahi Aadan Cumar (Wayab) oo ah suxufi ruug-caddaa ah, kana mid ah shan xubnood Guddiga Garsoorka ee Barmaamijka Bandhig-hibeedka Somaliland ka kooban yihiin, kaas oo horena uga soo shaqeeyey arrimahan oo kale muddo dheer oo uu ku soo jiray saxaafadda dhexdeeda, waxaannu isagoo hadalkiisa sii wata intaa raaciyey, “Waxyaabaha xiisaha leh ee ka soo baxay barmaamijka waxa ka mid ah carruur aad u yaryar oo ciyaaraha dhaqanka si fiican u yaqaan sida laba gabdhood iyo laba wiil oo da’doodu kala 7 iyo 8 sanno jirro oo siday u boodayaan ciyaaraha hidaha iyo dhaqanka la yaabay, waana arrin farxad leh oo dhiirigelin u ah da’yarta dalkeenna oo intooda badani aanay aqoon u lahayn arrimaha dadkeenna dhaqanka u ahaa.”\n“Sidoo kale, marka tirada dadku sii yaraataba tartankuna wuu sii adkaan doonaa oo waxyaabo badan oo kale ayaa la eegi doonaa. Markaa kolay dad baa odhanaya anigu waan hagaagsanaa ee maxaa la ii reebay? Cabasho la waayi maayo oo gari laba nin kama wada qosliso, laakiin waxaannu ku dadaalaynaa in aannu ilaalino caddaaladda,” ayuu yidhi Cabdillaahi Geeljire.\nSomaliland: Saylici oo hay’adda WFP kala wareegay Lix gaadhi oo ay hay’addu ugu deeqday Hay’adaha Dawladda


Dhallinyaro Soomaali ah oo dil iyo dhac loogu gaystay waddanka Koonfur Afrika. – Radio Daljir\nDhallinyaro Soomaali ah oo dil iyo dhac loogu gaystay waddanka Koonfur Afrika.\nFebraayo 4, 2010 12:00 b 0\nAttag, Feb 04 ? In muddo ah waxaa isi soo tarayey weerarada, dilal iyo dhaca loo gaysto dadka Soomaalid ah ee ku dhaqan wadan Koonfur Afrika, taasi oo sanadkii ugu danbeeyey sii labo lixaadsatay.\nToddobaadkaan tuulada Attag oo ka mid ah Koonfur Afrika, waxaa lagu dilay wiil dhallinyaro ah oo lagu magacaabi jiray Axmed Cismaan Koronto oo 25 ahaa, kadib markii 4 nin oo hubaysani ay soo warareen dukaan ay shirko ku ahaayeen maxuubka dhintay iyo labo wiil oo kale oo Soomaali ah.\nDableyda hubaysan ayaa rasaas oodda uga qaaday dukaanka oo furnaa ayna ku dhaxjireen 3-da wiil ee lahaa ee Soomaalida ah, kuwaasi oo midkood uu geeriyooday halka labadii kalana ay rabbiineeyeen kadibna ay ka qaateen dhammaan wixi hanti ahaa ee ay haysteen.\nMid ka mid ah wiilashii lahaa dukaanka la weeraray kana badbaaday weerarka burbadda oo lagu magacaabo Axmed Rooble Dhoorre una warramay idaacadda VOA-da laaanteed Af-Soomaaliga, ayaa sheegay dhammaanba hantidii ay haysteen in laga dhacay haatanna ay fara bannaanyihiin.\nWiilkaasi waxaa uu sheegay xilligii weererku dhacay in ay la hadleen bileyska si burcadda looga badbaadiyo, hase ahaatee ma jirin wax gurbad ah oo ay ka heleen bileyska, mana jirto sidoo kale wax dabagal ah oo lagu baadi goobay burcadda falkaasi weerer gaysatay.\nTuulada uu falkaan dhacay ayaa ah mid aysan ku degganayn wax Soomaali ah marka laga reebo saddex daas wiil oo muddo lix bilood ah dukaanku halkaasi uga furnaa, waxaana haatan labada wiil ee ka badbaaday weerarkaasi ay sheegeen in ay go?aansadeen in ay ka cararaan dalka Koonfur Afrika oo ay aadaan meelo kale, maadaama naf iyo maaltoona ugu badbaadayn.\nMuddooyinkaan danbe waxaa soo xoogaysanayey ugaarsiga iyo weerarada naftooda iyo maalmood lagu hayo dadka Soomaalida ah ee ka ganacsada wadanka Koonfur Afrika, waxaana sanadkasta lagu dilaa tobanaan Soomaaliya iyadoo sidoo kalana ka dhaco wixii hanti ah ee ay haysteen, mana jirto wax tallaabo ah oo dawladda Koonfur Afrika ay ka qaaday burcadda caadaysatay dilka iyo dhaca dadka Soomaalida ah.\nMudaaharaad rabshado wata oo ka dhacay magaalada Laascaanood, sababayna dhimasho iyo dhaawac dad rayad ah.\nDab xoogan oo qabsaday mid ka mid ah kaamamka qaxootiga ee magaalada Buuhoodle, gobolka Cayn.


Bogga ugu weyn » Maqaallada Wararkii Ugu Dambeeyay » Airlines » Shirkadda Shiinaha ee E-Commerce Giant si ay u samayso Diyaarad Cusub\nAirlines • Airport • Jebinta Wararka Caalamka • Safarka Ganacsiga • Wararka Shiinaha • News • Dadka • Shopping • Dalxiiska • Gaadiidka • Warka Safarka Safarka • Wararka kala duwan\nAasaasaha JD.com Richard Li\nDiyaarinta diyaarad cusub oo xamuul ayaa imaanaysa iyadoo JD.com oo ah shirkadda wax ka iibsanaysa internetka ee Alibaba Group Holding LTd ay ballaarineyso maraakiibteeda. YTO Cargo Airlines, oo ay leedahay YTO Express oo ay taageerto Alibaba, ayaa soo bandhigaysa gawaarida xamuulka ah oo laga beddelay 767 iyo 777 diyaaradood.\nDiyaarad cusub oo xamuul ayaa xarunteedu noqon doontaa gobolka Jiangsu ee bariga Shiinaha.\nJiangsu Jingdong Cargo Airlines waxay heshay oggolaansho sharci oo hordhac ah si ay u bilowdo side cusub.\nDiyaaradda ayaa qorshaynaysa inay adeegsato diyaaradaheeda Boeing 737-800.\nThe Maamulka Duulista Rayidka ee Shiinaha (CAAC) ku dhawaaqay in Maamulka Ganacsiga Suqian Jindong Zhanrui, oo ay gacanta ku hayaan JD.com Aasaasaha Richard Liu, ayaa la siiyay oggolaansho ah in la sameeyo diyaarad xamuul oo cusub oo fadhigeedu yahay gobolka bariga Jiangsu.\nJiangsu Jingdong Cargo Airlines, oo leh caasimad diiwaangashan oo ah 600 milyan yuan ($ 92.83 milyan), ayaa heshay oggolaansho sharci oo horudhac ah si ay u bilowdo shirkad cusub, sida uu ku sheegay ogeysiiska duuliyaha Shiinaha.\nShirkad uu maamulo aasaasaha shirkadda weyn ee e-commerce ee JD.com Inc. ayaa ku biirin doonta 75% raasamaalka aasaasiga ah halka Kooxda Airport-ka ee Nantong, oo ah magaalo ku taal Jiangsu, ay bixin doonto inta kale, sida ay sheegtay CAAC.\nSida ku cad qoraalka CAAC, diyaarad cusub ayaa qorshaynaysa inay u adeegsato diyaaradaheeda Boeing 737-800.\nBoeing, oo ku dhibtoonaysay Shiinaha iibinta diyaaradaha rakaabka, ayaa xukuma suuqa xamuulka ee adduunka.\nHeerarka xamuulka hawada ayaa cirka isku shareeray, taas oo qayb ka ah fiditaanka faafa ee faafa ee internetka.


Guddiga doorashada guddoomiyaha BF oo mamnuucay xubnaha korjoogtada ah - Caasimada Online\nHome Warar Guddiga doorashada guddoomiyaha BF oo mamnuucay xubnaha korjoogtada ah\nGuddiga doorashada guddoomiyaha BF oo mamnuucay xubnaha korjoogtada ah\nMuqdisho (Caasimada Online) – Warar soo baxaaya ayaa sheegaya in Guddiga Doorashada Guddoomiyaha Golaha Shacabka uu qorsheynaayo in goobta doorashada laga mamnuuco Xubnaha korjoogta.\nXubno ka tirsan Guddiga Doorashada ayaa sheegay inaan loo baahneyn xubno korjoogto ka noqonaya Doorashada lagu balansan yahay in ay dhacdo Isniinta, 30-ka bishan April.\nGuddiga Doorashada, ayaa sheegay in Doorashada iyo arrimaheeda ay noqon doonaan kuwo ay ku qanci karaan dhammaan Xildhibaanada, Musharaxiinta iyo shacabkaba, sidaa aawgeed aan loo baahneyn dul joogto.\nGuddoomiyaha Guddiga Doorashada Golaha Shacabka Xildhibaan Nuur Iidow Bayle, ayaa sababta arrintan ay ku timid waxa uu ku sheegay in aysan muhiim aheyn dad badan oo hadana aanay muuqan wax qabadkooda.\nXildhibaan Nuur Iidow Bayle, wuxuu sheegay Doorashadan in ay ka qeyb galayaan Xubnaha Baarlamaanka oo codeynaya, wuxuuna tilmaamay Musharax walba in loo gol yahay keliya Hal qof oo codadka u tiriya.\nSidoo kale, Xildhibaanada wax dooranaya ayuu sheegay iney imanayaan hoolka 10:00Am Barqanimo.\nSidoo kale, Musharixiinta ayuu sheegay iney iyaguna imanayaan Marka ay xarunta soo galaan Xildhibaanada, Doorashada ayuu Gudoomiyaha sheegay in laga gudbi doono Wareega Koowaad, kadibna doorashada loo sii wadayo kuwa aada Wareega labaad iyadoo suura gal ay tahay in la isla aado Wareeg Sadexaad oo noqonaya midka ugu danbeeya.\nDocda kale, Iidoow, ayaa sheegay ineysan jirin wax Haween ah oo xilkan isu soo sharaxay, balse Guddigooda ay sheegeen iney ubanaaneed iney kursigaa ku fariistaan Dhamaan Xildhibaanada Golaha Shacabka, Waloow la ogyahay in kursiga loo ogolaa oo kaliya Xildhibaanada Digil iyo Mirifle.


Baryadda Alle. Qalinkii: Hal-abuur Ciise Maxamuud Geelle “Ciise Waddani” | Gacanlibaaxnews\nBaryadda Alle. Qalinkii: Hal-abuur Ciise Maxamuud Geelle “Ciise Waddani”\nFebruary 24, 2020 - Written by C M\n“Rabbigiin wuxu idin leeyahay I barya waan idinka aqbaliye, kuwa iska weyneynaya cibaadadeyda waxay gelayaan jahannama iyagoo dulaysan”. Suratu Qaafir/Ayadda-60.\nBaryadu Af-soomaali ahaan wey ka duwan tahay kana xeel fogtahay dalabka ama codsiga, baryadu waa marka aad cid weydiisato wax ay ku siin karto adiga oo muujinaya inaanad ka maarmin ciddaas, ciddaasi waxa keliya oo ay noqon kartaa ALLE weyne s.w.\nHadabo si aynu u noqono adoomo rumaysan awoodda ALLE iyo doonistiisa aan la doorin karin, si aynu isigu dhul dhigno isaga una quud-darreyno s.w, si aynu arrimeheena xagiisa ula irkanno, si aynu uga maarano baryada adoomaha dhigeenna ah ee weydiisashada inagu naca, iyo si ay inoogu toosaan daneheena nololeed iyo kuweena mustaqbal, waxa aynu soo qaadanaynaa afar ciwaan oo la xidhiidha baryada iyo beylah la kaashiga Alle. s.w\nWaddada loo maro baryada ALLE\nSi aad u noqoto qof u diyaarsan Alla bariga wadooyinka kuu saxar-tiraya waxa ka mid ah:-\n1. In aad rumeysantahay, adeecsantahay, ka amar qaadato, Allaha aad baryayso kuna xidhantahay dadka ku xidhan iyo goobaha lagaga xidhmo (Masaajidda), waxaana kuu cadeynaya Suuradda Al-baqra ee qur,aanka aayadda 186 “Marka ay adoomahaygu wax igakaa weydiiyaan waan u dhawahay waanan aqbalayaa baryada kooda I barya”\n2. In aanad ahayn qof shaqo xun oo xad gudba, balse ay jiraan shaqooyin aad Alle dartii u fulisay si aad ugu barido, ku baryidda camal wanaagsan Alle lagu baryo waxa tusaale kaaga noqon kara xadiiskii caanka ahaa ee uu warinayey C/laahi bin Cumar R.C kuna saabsanaa seddexdii nin ee dhagaxu ku daboolay godka iyo isku furdaamintii ku ducaysiga camaladoodi wanaagsanaa.\n3. In aad rumaysantahay inay baryadu tahay cibaado waajib ku ah addoon kasta ajar iyo ajiibidna aad Alle kaga doonayso, rusuulka ayaana sheegay xadiiskii uu warinayey nacmaan bin bashiir R.C “Ducadu waa cibaado” kuwa qawlkooda baryada ah loogu bogay qur,aanka iyo abaalka ay muteysteena waxad ka akhriyi kartaa suuradda Al-cimraan aayadda 147-148.\nFaa,idooyinka Baryada ALLE\nFaa,idooyinka baryadda Alle waxa ka mid ah:-\n1. In aad Alle ugu dhawaato kuna mutaysato naxariistiisa iyo jacaylkiisa.\n2. In Alle ku siiyo wixii aad ka bariday si fudud oo hawl yar.\n3. In aad ka bad-baado baryada cid aan Alle ahayn.\n4. In aad dareento xasilooni, niyadsami, iyo isku halayn Rabbigaaga.\n5. Iyo in aad joogtayso Alla bariga, kadib markad la kulanto natiijadeeda wanaagsan\nAadaabta baryada ALLE\nAadaabta qofka muslimka ah looga baahanyahay si uu Alle u baryo oo aad u badan waxa ka mid ah :-\n1. In aad Alle barido xilli kasta oo aanad ku kobnaan xilliga xaaladaadu kugu adagtay balse hadii xitaa aad nimco oo dhan haysato aad Alle ka magan gasho nabsigeeda iyo nusqaanteeda iyo in lagugu fidmeeyo.\n2. In aad khushuuc iyo qalbi saafiya Alle ku barido oo aanay ducadu kaa noqon hadalo carabku iskala qabsaday.\n3. Inad ducada ku bilowdo mahadnaq Alle iyo amaantiisa kuna barido magacyadiisa wanaagsan iyo sifaadkiisa sarreeya.\n4. In aad ducada ka bilowdo naftaada, ka dib waalidkaaga, ka dib qaraabada iyo islaamka guud ahaanba.\n5. In aad isu miskiiniso isuna dhul dhigto rabigaaga, adigoo ka cabsanaayana barido, tusaale ahaan nabi Ayuub C.S wuxu lahaa sida Alle inoogu sheegay Suradda Anbiya Aayadda 83 “Dhib ayaa I taabatay adna waxa tahay Allaha naxariista mid guud iyo mid gaarba” Ayuub wuxu sheegay xaalkiisa oo ah dhib taabatay waxa kele oo uu sifeeyey Allahiisa balse muu odhan iga dul-qaad, ka edebsiga rabbi darteed waana tii laga aqbalay, aayaddan ayaana sida ugu culus edaabta ugu qeexaysa qofkii dhuuxa.\n6. In aad Alle wax waasica weydiisato, sidoo kelena wax kasta oo wanaaga waxa ugusii wanaagsan aad weydiisato maadaama uu karayo, “Alle weel weyn ayaa lagu baryaa”somalida.\n7. In aad Alle u qirato danbiga aad gashay isuna nisbayso dulmiga aad naftaada ku gardarootay.\n8. In aad Alle ka rajeynayso inu kaa aqbalo,\n9. In aanad Alle weydiisan wax ka hor imanaya ballamaha uu qaaday sida; Allow weligay hay dilin adigoo og in hore geeri laguugu xukumay IWM.\n10. In aanad Alle ka baryin wax aanad cilmi u lahayn sida in aad tidhaahdo; Allahayow arintaasi khayr ayay ii leedehee ii dhameystir, laakiin waxa ka haboon Allow haday khayr ii leedahay ii dhamaystir sababtoo ah isagaa og.\n11. In aanad ku ducaysan macsi ama xumaan.\n12. In aanad Alle baryadiisa ku dalban doonis, sida; Allow iga aqbal hadaad doonto IWM.\nWakhtiyada baryadda ALLE aqbalo\nFirsadaha la helo aqbalka Baryada Alle waxa ka mid ah:-\n1. Maalinta Carafo.\n2. Bisha ramadaan iyo habeenka weynida/habeenka qorshaha “Laylatul qadri”.\n3. Maalinta jumcaha iyo saacad ku jirta oo casar dabadii intaanay qorraxdu dhicin culimadu ku sheegaan.\n4. Habeenkii seddex meelodka danbe(thuluth), ama xilli suxuureedka.\n5. Marka la afurayo.\n6. Eedaanka iyo qiimista dhexdooda.\n7. Safarka markad ku jirto.\n8. Roobabowga/Xilliga roobku da,ayo.\n9. Sujuudda dhexdeeda,\n10. Saacadaha dagaal jihaada lagu jiro.\n11. Xilliga aad dulmanaha tahay\nAlle haynaga yeelo kuwa barya ee uu aqbalo.


Wararka - Aqoon yar oo ku saabsan wax soo saarka saxaafadda kulul iyo cadaadiska isostatic kulul\nMashiinka saxaafadda kuleylka ee Combo\nMashiinka saxaafadda kuleylka\nAqoon yar oo ku saabsan sheyga saxaafadda kulul iyo cadaadiska isostatic kulul\nCadaadiska kulul, isku xigxiga xakamaynta cadaadiska iyo heerkulka ayaa loo isticmaalaa. Marar badan, cadaadiska ayaa la adeegsadaa ka dib markii xoogaa kuleyl ah ay dhacday maxaa yeelay kuleylka cadaadiska heerkulka hoose wuxuu ku yeelan karaa saameyn xun qaybta iyo qalabka. Heerkulka cadaadiska kulul wuxuu ka hooseeyaa boqollaal digrii heerkulka caadiga ah ee sintering. Isugeyn ku dhowaad dhammaystiran ayaa si dhakhso leh u dhacda. Xawaaraha hawsha iyo waliba heerkulka hoose ee loo baahan yahay ayaa si dabiici ah u xaddidaya xaddiga koritaanka miraha.\nQaab la xiriira, firidhidda plasma (SPS), ayaa bixisa beddel ka duwan qaababka diidmada diidmada iyo qaababka kululaynta. SPS, muunad, sida caadiga ah budo ama qayb cagaar ah oo la isku dubbariday, ayaa lagu dhejiyaa garaafka dhinta oo leh garaac garaac leh oo ku jira qolka faaruqinta iyo qulqulka DC ee qulqulaya ayaa lagu dabaqayaa feeraha, sida ku cad Jaantuska 5.35b, halka cadaadiska la adeegsanayo. Waqtiga xaadirka ah wuxuu keenaa kuleylka Joule, oo kor u qaada heerkulka tijaabada si deg deg ah. Xilliga hadda la joogo ayaa sidoo kale la rumeysan yahay inuu kicin karo sameynta plasma ama dheecaan dhimbiil oo ku dhaca booska u dhexeeya qaybaha, kaas oo leh saameynta nadiifinta dusha walxaha iyo kor u qaadista sinjiga. Samaynta plasma-ka way adagtahay in si xaqiiqo ah loo xaqiijiyo waana mowduuc laga doodayo. Habka SPS waxaa loo muujiyey inuu yahay mid waxtar badan u leh cufnaanta qalabka kala duwan, oo ay ku jiraan biraha iyo dhoobada. Dheef-shiid kiimikaadku wuxuu ku dhacaa heerkul hoose waxaana loo dhammeeyaa si ka dhakhso badan hababka kale, taasoo had iyo jeer keenta microstructures hadhuudh fiican.\nCadaadiska Istiraatiijiyadda Kulul (HIP). Cadaadiska istiraatiijiga ah ee kulul waa codsi isku mid ah oo kuleyl ah iyo cadaadis biyo-shubis ah si loo xoojiyo loona adkeeyo isugeynta budada ama qayb. Nidaamku wuxuu la mid yahay cadaadiska isostatic qabow, laakiin leh heerkul sarreeya iyo gaas gudbinaya cadaadiska qaybta. Gaasaska aan firfircooneyn sida argon waa wax caadi ah. Budada ayaa ku cufan weel ama qasacad, taas oo u shaqeysa sidii carqalad deform ah oo udhaxeysa gaaska la cadaadiyay iyo qeybta. Haddii kale, qayb la soo koobay oo loo qoondeeyay illaa iyo inta lagu xidhayo godka ayaa lagu HIPed karaa hanaan “aan weel lahayn”. HIP waxaa loo isticmaalaa in lagu gaaro cufnaanta buuxda ee metallurgy budada. iyo dhoobada dhoobada, iyo sidoo kale codsi qaar ka mid ah cufnaanta jilayaasha. Qaabku wuxuu si gaar ah muhiim ugu yahay adkaanta in la ciriiriyo qalabka, sida aaladaha diidmada, superalloys, iyo dhoobada nonoxide.\nTiknoolajiyadda konteenaarka iyo xirmidda ayaa muhiim u ah habka HIP. Weelasha fudud, sida gasacadaha birta ah, ayaa loo isticmaalaa in lagu cabiro billets-ka budada iskujira. Qaabab isku dhafan ayaa la sameeyaa iyadoo la adeegsanayo weel muraayad u ah joomatari ahaan qaybta ugu dambeysa. Maaddada weelka ayaa loo doortaa inay daadato oo jilicdo iyadoo la raacayo xaaladaha cadaadiska iyo heerkulka ee habka HIP. Qalabka konteenarradu sidoo kale waa inay noqdaan kuwo aan firfircooneyn budada oo ay fududahay in la soo saaro. Wixii metallurgy budada ah, weelasha ka samaysan go'yaal biraha waa caadi. Ikhtiyaarrada kale waxaa ka mid ah dhalooyinka iyo dhoobada dhoobada leh oo ku duugan qasacad bir labaad ah. Soo koobida muraayadda budada iyo qaybaha horay loo sameeyay waxay caan ku tahay geedi socodka HIP dhoobada. Buuxinta iyo daadgureynta weelka waa talaabo muhiim ah oo inta badan ubaahan qalab gaar ah oo weelka laftiisa. Hawlaha daadgureynta qaarkood waxay ku dhacaan heerkul sarreeya.\nQaybaha muhiimka ah ee nidaamka HIP waa markabka cadaadiska leh kululeeyayaasha, cadaadiska gaaska iyo qalabka dhiibida, iyo xakameynta elektaroniga. Jaantuska 5.36 wuxuu muujinayaa tusaale ahaan qaab-dhismeedka HIP-dejinta. Waxaa jira laba qaab oo aasaasi ah oo hawlgal loogu talagalay habka HIP. Qaabka kuleylka kuleylka, weelka waxaa lagu kululeeyaa meel ka baxsan markabka cadaadiska ka dibna waa la raraa, laguna kululeeyaa heerkulka loo baahan yahay waana la cadaadiyaa. Habka rar qabow, weelka waxaa la dhigayaa weelka cadaadiska heerkulka qolka; markaa wareegga kululaynta iyo cadaadiska ayaa bilaabmaya. Cadaadiska u dhexeeya 20-300 MPa iyo heerkulka u dhexeeya 500-2000 ° C waa wax caadi ah.\nCinwaanka:MAYA. 18 ee Shengda Street, Chengxi Warshadaha, Magaalada Yiwu. Gobolka Zhejiang, Shiinaha.


Su’aalaha Qeyre Lagu weysiindoono shirka washiton wax ka ogow . – XAMAR POST\nSu’aalaha Qeyre Lagu weysiindoono shirka washiton wax ka ogow .\nBy Zakariye iiman On Apr 9, 2019\nShalay gelinkii dambe ayaa Ra’iisul Wasaaraha Soomaaliya Xasan Cali kheyre iyo wafdi uu hoggaaminayo waxaa lagu soo dhaweeyey Magalada Washington ee dalka Mareykanka, halkaas oo la filayo in Maanta ay uga bilaawdaan kulamo gooni gooni ah.\nRa’iisul Wasaaraha ayaa u jeedka uu u tegay Magalada Washington waxa ay ka tahay ka qeyb galka shir ay soo qaban qaabiyeen Madaxda Bankiga Adduunka, IMF, isla markaana ay ka qeyb galayaan Madax farabadan.\nWaxa Maanta Ra’iisul Wasaaraha halkaasi uga bilaabanayo kulamo uu la qaadan doono Madaxda Bankiga Adduunka, IMF, isaga oo sidoo kale la kulmi doona Senator ka tirsan Congress-ka Mareykanka iyo mas’uuliyiin kale.\nSidoo kale warar la helayo ayaa waxaa ay sheegayaan in kulamada lagu weeydiin doono su’aalo ku qotoma waxqabadka Xukuumadiisa iyo caqabadaha lasoo gudboonaaday sida ay isaga maareysay iyo dhibaatooyinka xilligaan heysta.\nCadeyn: Gudoomiye Yariisow shalay iyo maanta maxaa iska badalay ?\nGudoomiye Yariisow iyo Xaaji muuse suude maxaa horey uga dhaxeyay?


Feb 6, 07: Xabashida iyo magaalooyinka: Galkacyo (73), Baydhabo (52), Beledweyne (44), Muqdisho (41), Kismaayo (37)..\nDagaalkii ay Itoobiya ku soo qaaday Soomaaliya 11-sano ka hor\nBaraarujin qaybtii 3aad\nQaabkii uu Dagaalku u dhacay\nWaxay xabashidu weerar bahalnimo kusoo qaaday degmooyinka Dooloow ,Luuq Iyo B/xaawo maalin jimco ahayd ee 9.8.1996.Dagaalku sidaan ayuu u dhacay:-\n1.Doolow: Saacadu markay ahayd 11:58 daqiiqo habeenimo ayay kasoo tilaabeen buundada doolow, waxayna kala soo gudbeen 62 baabuur oo tikniko ah.Intii aysan soo gudbin buundada waxaa dagaal dhex maray shacabkii degenaa magaalada, wuxuuna socday mudoo hal saac ah.\nKhasaaraha: waxaa ku shahiiday doolow hal qof, waxaana ku dhaawacmay sadex qof. Waxay gubeen saldhigii booliska iyo Maxkamadii magaalada iyagoo raartay kutubtii tiilay. Waxay qaateen shan taar, hal matoor koronto, hal baabuur oo dhamaan shacabku lahaa.\n2. Luuq: Waxaa magaalada laga soo weeraray labo jiho oo kala ah, wadada ka timaada dhanka Bohalgas iyo tan dooloow. Ciidamada duulaanka soo qaaday waxaa laga soo uririye dhamaan fadhiyada ciidamada gobolka soomaaligalbeed, laga soo bilaabo Jigjiga,Dhagaxbuur,Godeey,Mustaxiil,Qalaafo iyo Baareey. Ciidankaas waxay wateen 73 baabuur oo isugu jira taangiyo,bebeyo, hub culus, baabuur tikniko oo ay saarnaayeen qoryo kala gedisan, sidoo kale shan diyaaradood oo ay ka mid ahaayeen 4 helicopter iyo hal ilaalo ah, waxaa duuliyaal ka ahaa rag cadaan ah, diyaaradaha waxaa ku qornaa USA air Force sida aan ognahay Maraykanku wuxuu labo asbuuc ka hor inta uusan dagaalku dhicin ku balan qaaday inuu ka caawiyo dhanka ciidamada cirka. Waxayna magaalada ku jireen sadex saacadood. Dagaalku wuxuu biloowday 7:30 daqiiqo wuxuuna dhamaaday 2:00 duhurnimo.\nKhasaaraha: Duqaynta diyaaradaha waxay gaysteen, khasaare aad u culus oo inta badan ay gaarsiiyeen meelihii ay dadka shacabku lahaayeen. Waxayna burburiyeen shan guri, waxay si foolxun u duqeeyeen Isbitaalka degmada, waxay aad u waxyeeleeyeen qaybta MCH-ka ee isbitaalka waxaana ku dhaawacmay dad badan oo bukaanka Isbitaalka ka mid ahaa. Waxay waxyeelo gaarsiiyeen haantii biyaha ee magaalada, taasoo sababtay in ay magaaladu ay biyo l,aan noqoto lagana yaabo inay sababto cuduro kala gedisan, sida dhaqaatiirtu sheegeen. Waxay duqaysay oo kale xarun ay lahayd hay,adda AMREF oo ka shaqaysa caafimaadka magaalada. Waxay magaalada la dheceen hub culus oo ka dhacayey PM-ka iyo taangiyo, waxay waxyeelo u geysteen Masjidka weyn ee magaalada ku yaala ee Alraxma. Waxay gubeen xafiisyadii dawlada oo loogu adeegi jiray bulshada, waxay gubeen Maxkamadii Degmada iyo kutubteedii. Waxay gubeen 5 baabuur, iyagoo qaatay mid kale. Waxay bililiqaysteen guryo faro badan oo shacabku degenaa. Waxaa ku shahiiday 112 qof oo isugu jira rag iyo dumar iyo caruur. Waxaa ku dhaawacmay 92-qof, waxaa isbitaalka yimid 72 qof. Waxay qafaasheen 16-qof oo shacab ah, 14 ka mid ahna way dileen. Allah mahadiis 2dii kale way kasoo baxsadeen.\n3. B/Xaawo: Saacadu markay ahayd 6:30 aroornimo ayay soo weerarareen , ciidanku waxuu kasoo gudbay wabiga daawo meel u jirta magaalada 7Km, qaybta kalena waxay ka timid dooloow waxayna wateen 29 baabuur. Ciidankaas sadex jeer ayaa la jabiyey oo runtii si foolxun loo baacsaday. Ugu dambayntii waxay kasoo talaabeen xuduudka Kenya/Somalia oo ay kasoo gudbeen, kuwaasoo ka fal galay xadka u dhaxeeya Kenya iyo Soomaaliya. Magaalada waxay qabsadeen 12:00 duhurnimo.Markay magaalada galeen waxay ka taageen calankooda.\nKhasaaraha: Waxay gubeen saldhigii booliska qayb ka mid ah, waxay qaateen dhamaan kutubtii tiilay Maxkamada, waxay qaateendaawadii iyo qalabkii caafimaadka ee yaalay bukaan socod eegatada ee waalatu Alraxma. Waxay rarteen kutubtii Maktabadda (Library)Ibnu Qayim oo la oran karo wuxuu ahaa khasaarihii ugu weyna oo soo gaaray degmada; waxay la tegeen saddex baabuur ;waxay qafaasheen lix qof . Waxaa ku shahiiday 20 qof , oo isugu jira rag iyo dumar.\nKhasaaraha cadowga:Run ahaantii waa adag tahay in la helo khasaaraha dhimasho iyo dhaawac leh ee soo gaaray ciidanka xabashida. Sababtoo ah waxa daad guraynay diyaaradaha iyo gawaari loogu tala galay. Waxaase xaqiiq ah in ay ku dhinteen saraakiil. Waxaa ciidankii soomaalida ka dhaawacmay 15-qof oo lagu qaaday baabuur,sidoo kale askarta soomaalida waxaa ka dhimatay 18 askari, labo ka mid ah maydkooda way ka tageen, si ula kac ah iyagoo ula jeeda ku waano qaata, dhan walbana ku dhinta. Sidoo kale waxaa jiray ciidamo laga keenay Eriteria ah, ciidankaas waxaa ka dhintay 30 askari, 300 way ka dhaawacantay.\nWaxaa xusid mudan:- 1-Qoraalkaan waxaa soo qoray Maamulkii markaas jiray qoladii u qaybsanayd warfaafinta. 2- Qoraalka waan soo gaabiyey. 3-Khasaaraha wuxuu ahaa hal maalin wixii dhacay waxaase ka danbeeyay maalmo kale marka dhimasho iyo dhaawac kuma dhamaystirna qoraalkaan.4- Qoralkaan waxaan soo raacinayaa baaq lasoo saaray dagaalkaas ka dib.\nAnagoo ah odayaal iyo waxgarad Soomaaliyeed, una nasab sheegana Beesha Mareexaan, waxaan ognahay in 9.8.1996 saddex degmo oo ka mid ah gobalka Gedo ay qabsadeen Ciidamada itoobiya, dadkiina ku laayeen.Waxaan Adduun weynaha u baaqaynaa in dowladda itoobiya Maxkamad caalami ah la hor keeno, lagana qaado khasaarihii gaaray shacbiga Soomaaliyeed ee ku noolaa degmooyinka , kuwaasi oo tiro dhan 300 qof lagaga dilay Weerarka, in ka badan 150 na lagu dhaawacay, hanti badana lagu burburiyey.Waxaan cambaareynaynaa weerarka burcadnimada ah ee lagu soo qaaday dadka soomaaliyeed. Waxaan beesha caalamka ka codsanaynaa in gurmad iyo gargaar bini,aadinimo loo fidiyo dadka ku waxyeeloobay weerarka.Waxaan ka xun nahay falkaas lama filaanka ah oo ka yimid dowlada itoobiya, waxaana usoo jeedinaynaa cambaarayn iyo iney joojiso weerarada ay hadda soo waddo oo ay ku doonayso iney ku qabsato gobalka Gedo iyo kuwo kale oo ka mid ah dalka soomaaliya.Dadka waxgaradka ah ee soomaaliyeed waxaan ugu baaqaynaa in loo joogsado, loona midoobo cadowga taariikhiga ah ee itoobiya, doonaya in uu qabsado dhulka soomaaliyeed(Baroortu Orgiga ka weyn).\nWaxaa baaqaan lagu soo qoray wargeys la yiraahdo Runta oo ka soo bixi jiray Nairobi-Kenya.\nDadkii soo saaray baaqaan waxay ahaayeen 19 qof, magacyadoona waa ku waan 1-Aaden Warsame Barre 2- Axmed Cibaad Bulxan 3-Xasan Shire Jucfe 4-Sh: Maxamed Gurxan 5- daabacada ka maqan magaca qofkii 5aad 6-Maxamed Xirsi Ciise 7-Cabdulaahi Macalin Nuur 8-Mursal Aadan Cigaal 9-Shariif Sh. Faarax Xasan 10-Cabdulqaadir Dheer 11-Cabdulaahi Cali Caanood 12-Macalin Ibraahin Maxamed Cali 13-Cali Cabdi Maxamed 14-Cabdirashiid Cali Faarax 15-Xasan Cabdulle Cartan 16-Cali Cabdiraxmaan Aaden 17-Hire Cabdi Cismaan 18-Xasan Cabdulle Xamuuri 19-Guhaad Cali Mire.\nWaxaa halkaas ku dhamaaday qoraalkii iyo baaq 11 sano ka hor la qoray. Hadaba maxaa laga faa,iidaysan karaa qoraalkaas iyo baaqaas. Waxaan filayaa in waxbadan laga faa,iidaysan karo oo aan lasoo koobi karin. Waxaad ogaataan mar walba in aan la ogalayn wanaagu uu leeyahay Islaamka,horayna loola dagaalamay hadana isagiibaa la diidayaa, sidoo kale in uu leeyahay cadow badan,mid gudaha aha iyo mid dibada ah. Dhinaca kale soomaalida waxaa mar walba ku jira kuwo cadowga ka soo horjeesta iyo kuwo taageeraba mar walba.Waxaa kaloo mar walba la helayaa odayaal cadawga ka soo horjeeda, waloow ay badan tahay inta taageersan cadawga mar walba. Sidoo kale khasaaraha cadawga uu gaysto in ay jiraan rag qoraya, oo maalin maalmaha Illaahay abuuray ka mid ah lagula xisaabtami doono Cadowga,haddii ay arintaas aysan dhicina, in maalinta qiyaamaha xisaab jirto.\nWixii ka dhacay gobolada Gedo waa la ogaa, maantana soomaali oo dhan bay haysataa. Waxaan kaloo ka faa,iidaysanay dagaalka Dawladii soo qaaday iyo dawladihii soo kaalmeeyay, maantana in ay sidoo kale isa soo kaalmaysteen.Anigoo qoraalkaan ka faa,iidaysanaya waxaan u sheegayaa Dadka wax qoro ee jooga Meelaha dagaalku uu ka ka dhacay in ay noo soo qoraan dhimashada,dhaawaca iyo khasaaraha kasoo gaaray shacabka. Qof walba oo Muslim ah, gaar ahaan Soomaalida waa in aan la soconaa Dawladaha dhibaatooyinka noo gaysatay si Jiilalka danbe ay u ogaadaan kulana xisaabtaan Dawladihii arimahaas ka danbeeyay.\nQoladii cadawgaas soo dhawayasatay waagii hore iyo hadaba ha ogaadeen in ay la kulmayaan dhibaatooyin badan Adduunyada iyo Aakhiraba, qoladii cadawga ka hortagtana iyagaa liibaanaya Adduun iyo Aakhiraba Insha Alllaah.Aan iswaydiino cadawgaas 11 sano ka hor dadkii soo hogaamiyey, xagee ku danbeeyeen, sidoo kale shacabkii taageeray soow laguma imtixaanin colaad iyo abaar.qofkii sii noolaada kuwa hada cadawga nagu soo hogaamiyey ogaada meesha ay ku danbeeyaan.Dadka ka soo horjeeda cadawga wadankeena kusoo duulay waxaan ugu bishaaraynaa dad xogaal u ahaa dagaaladii waxay ii sheegeen in dagaaladaas 300 qof ku shahiideen, gaaladii soo duushay iyo wixii raacsnaana looga dilay 2000 ilaa 4000,Walaahu Aclam. Horaa loo yiri Gaalo jabkeeda waa qarsataa Meles Zenawi wuxuu qirtay in looga dilay 500 oo askari.Waa ay noqotaba waxaa la heli tirada rasmiga ah ee shahiiday iyo tan cadawga ka baqtiyey.Ugu danbayntii waxaa socda imtixaan Illaahay dhamaanteen xaqa hanagu sugo. Aamiin.Aamiin.Aamiin.\nWalaalkiin fil islaam C/raxmaan C/laahi\nQoraalkii hore ee C/Raxman C/Lahi... Akhri...\nFaafin: SomaliTalk.com | Feb 9, 2007


Ma Saxbaa inaysan Soomaalidu Culimo Madax u Dooraan?\nBy ibrahim Aden shire November 18, 2017\nSuaalihii shalay (17/11/2017) Sheekh Maxamed Cabdi Umal lagu waydiiyay masaajidkiisa ayaa waxaa ka mid ahaa maxay culimadu ooga qayb qaadan la'dahay hannaanka nabad soo celinta Soomaaliya. Sheekhu wuxuu ku jawaabay "miyaad culimo u doorateen inay in maamuulaan"? intaas wuxuu kusii daray "marki lagu yiri Soomaalidi soo doorta dad idin matalo ma jirin hal beel oo wadaad soo dooratay". su'aal ayuu dadkii kusoo celiyoo waxaa uuna yiri "mise waxaad rabteen inaan kursiga xoog ku qabsanno oo aan dagal oogayaasha ku biirno?"\nsuaasha dadka iyo jawaabta Sheekhu waxaa ka muuqdo ugu yaraan aqoon darro, haddaysanba dafir ahayn, ku saabsan doorka culimadu ku lahaayeen siyaasadda soomalida iyo maantana ku lee yihiin.\nInta aanan galin sidaan ugu arko, aan caddeeyo inaan anigu ku tirsanahay wadaaddada. Tuulada yar ee an daganahay Soomaalida dagan waxay iigu yeeraan sheekha, tufta iyo nikaaxa haddii la iiga maarmi waayana waa laiigu yeeraa sidaa darteed ugu yaraan deegaankiis u faqiih ayaan ahay.\ninagoo inta aan eedayn doono ku jiro waxa qoraalkan igu qasbay ayaa ah in had iyo jeer aan ka cararno khaladaadkeenna iskuna dayno inaan ceeb ka saliim iska dhigno, halki aan dib isu eegi lahayn wixii naga khaldamayna aan dib ugu sixi lahayn.\nWaddaadu inay qabtaan talada dalka halgan dheer oo 40 sano ka badan socday ayay usoo galeen. mid hoose sida maamul goboleed iyo sare sida kurisga dalka ugu sarreeyo ladabada waa qabteen. Sidoo kale, iyadoo dad kale kursiga Filla Soomaaliya ku fadhido, jagooyin wasiirnimo iyo ka fiican sida gacan yaraha madaxweynaha waa noqdeen. Nasiibdarro mid ay ku fiican yihiin lama arag.\nsanad ka dib burburki dalka culimadu waxay si buuxdo ula wareegeen maamulka gobalka Bari, dhaqaalo iyo maamul labada oo waa looga haray laakiin mamul xumo iyaga ka timid iyo siyaasad la'aan ayaa dumisay.\nJabkii Boosaaso ma baabi'in dadaalkoodi ee waxay u hiil rogteen Gedo oo ay si buuxdo ula wareegaan maamulka gobalka Gedo intiisa badan. khaladaadki Boosaaso waxba kama aysan baran oo isla siyaasaddi iyo hab maamulki ayay la yimaadeen burburkoodina soo dadajisay.\nMarka kale, Cabdiqasim oo xagga wadaadnimo iyo lidkeeda, wadaadnimo u dhow ayaa qabsaday, isna ma guulaysan. hasa ahaatee guushii ugu waynayd waxay gaareen 2006di markaas oo dal iyo dibadba laga jeclaaday. Nasiib darro lama calfan oo cimri dagdag ayaa ku dhacay. Markaan waxaan ugu cudur daaraynaa in gaalo islaam neceb ku soo duushay, inkastoo dad badan qabaan in siyaasad xumo ay halaagtay.\nLaakiin jabkaas kuma aysan lumin oo madexwaynahoodi oo shaatiga soo badashay ayaa sadex gu' ka dib Filla Soomaaliya lagu soo dhaweey. Shariif ayaa watay koox culimo ah oo ay saaxiibo ahaayeen. wadaado qaarkood tafsiirka iyo saaxiixaynka akhrin jireen ayaa buuxiyay inta badan golaha wasiiradda. Hab maamulkoodi waxaa uu noqday ka dar oo dibi dhal. iyagiina waa sumcad beeleen rajadiina waa dileen.\nXagga maamul goboleedyada Axmed Madoobe oo loo aqoon jiray Sheekh Axmed ayaa Jubbaland la wareegay. Dadku ma aysan arag wax is badal ah iyo ka roonaan kuwa aan wadaadada sheegan. xagga xoolo lunsiga iyo isdaba mariska marki maamuladda la joogo waxaad mooddaa wadaaddadu inay baac dheer yihiin dadka caadiga ah.\nHaddii aad tiraahdo kuwaasu waa wada Wahaabiyo, bal eeg suuyidi waxay keeneen. gobolada dhexe 10 sano ku dhawaad waxaa gacanta ku hayo wadaaddo la baxay Ahelu-sunna. gobalkaas ayaa dhinac walba dalka kaga haray. dhaqaale, amni iyo maamul mid laga doonayo ma jiro. ladaba garab waa isma dhaanto iyo dhasheed.\nIntaas oo dhan kasoo tag, dhammaan maamuladi ugu danbeeyay dalka waxa dhex yaacayo wadaaddo hore. tolkood iyaga ayay usoo doorteen inay ku matalaan golaha baarlamaanka. sidoo kale, xirfaddaha isbadamarinta ee ay dadka caadiga ah dheer yihiin ayaa u suura galisay inay xafiis walba shaqo ka helaan. kuwa hadda ku xeeran madexwaynaha waa culimo hore, dhammaan xafiisyada dowladana sidaas ayay ugu wada jiraan.\nDhabta sheekada ayaa ah, in culimada fursaddoodi la siiyay laakiin ay ku fashilmeen inay isa saxaanna aysan diyaar u ahayn. Sidoo kale, kii kursi qabto isagoo wadaad ah waxaa uu isu badalaa wadaad hore oo cimaamaddi iyo dhammaan calaamadihi culimonimo ayuu xooraa (Sheekh Shaakir waa gooni oo isagu wali waa jamhad, marki uu kursi fiican helo ayaa la kala ogaan).\nHaddii la yiraahdo way is qarinayaan oo gaalo inay farfiiqdo ayay ka cabsi qabaan, may hoos howshooda ka wataan oo arko saamayntooda iyo wanaagga diinta? Intii Alle dhowray ayaa dhowrsan, culimaduna hadda inay canta u dhigto way ku habboon tahay.


COLEUS: XULASHADA NOOCYADA UGU CAANSAN EE DHUL FURAN (SHARAXAAD IYO SAWIR) - COLEUS\nUgu Weyn Ee Coleus\nTilmaanta caleenta Coleus ee lagu beerayo dhul furan\nColeus waa cawska iyo caleemaha subshrub, oo ay maamusho bannaanka si ay u muuqdaan muuqaalkooda. Farshaxanka midabka caleenta, midabada iyo qaababka, iyo sidoo kale qaabkoodu aan caadi ahayn, wuxuu Coleus ka dhigi karaa mid fudud oo naqshadeynta muuqaalka ah.\nColeus Dragon Dragon, waxaa laga yaabaa in ay ugu muuqdaan kala duwanaansho kala duwan. Caleemo muuqata, oo leh ilko cadaan ah oo ku yaala geesaha, oo ku rogrogaya wejiga-casaan, oo kudhow geeska leh midab madow-guduud ah.\nCaleemaha kala duwan ee noocyadaasi waa dherer dhexdhexaad ah, oo la mariyay iyo dib u buuxiyay ilkaha fiiqan ee geesaha. Marka ubax, masduula madow wuxuu leeyahay inflorescence qaabka baalalka, iyo sidoo kale ubax buluug ah.\nInkasta oo xaqiiqda ah in Coleus yahay geedka kulaylaha, uma baahna xaaladaha aqalka dhirta. Waxaa lagu ridi karaa guriga iyo beerta. Waxay u dulqaadataa heerkulka ilaa + 16 ° C. Kala duwanaantani waxay ku koraan 80 cm, sidaas awgeed waxaa loo isticmaali karaa inay noqoto mid ka mid ah bandhigyada dhexe ee nidaamka ubax.\nColeus ee Taxanaha Wizard waxaa lagu kala soocay midabyo dhalaalaya oo caleemo leh, oo leh cagaar iyo cagaar cagaaran oo midabkeedu hooseeyo. Buuldaan caan ah wuxuu koraa illaa 35 cm, laakiin waxaa lagula talinayaa in lagu beero goobaha meelaha laga ilaaliyo qoraalada, iftiinka buuxa ama hooska qayb ahaan.Wixii coleus coral, khafiif ah, miiray, carrada non-acidic waa mid aad u fiican. Wuxuu jecel yahay waraabinta joogtada ah iyo buufinta, hal mar asbuucii bacarimiso Bacriminta macdanta. Tan iyo kala duwanaanta noocaan oo kale waxay u egtahay labadaba maadooyinka isku dhafan iyo kelidood, waa marti soo dhaweyn leh sariirta ubaxa.\nMa taqaanaa? Maaddooyinka waxtarka leh ee ka sameysan Coleus waxay gacan ka geystaan burburinta unugyada baruurta. Racfaannada Tibetan ayaa diyaarinaya ururinta geedo, kuwaas oo ay ku jiraan Coleus, iyo decoction ay ku daaweeyaan cudurada sanbabada.\nColeus nooca qalooca Coleus si dhakhso ah iyo cufan u baxda leh caleemo waaweyn oo ah midab kala duwan. Waxay ku koraan ilaa 80 cm, baadiyaha iswada leh ee iswada leh, oo leh dhexroor taajir ah ilaa 55 cm. Waraabinta waxaa loo baahan yahay quudin dhexdhexaad ah sida loo baahdo. Coleus Mix Empire waa la duqeeyey, laakiin waxa lagu gartaa koritaan aad u degdeg ah. Waxay u egtahay mid aad u wanaagsan oo isku dhaf ah ubaxyo kale iyo geedo qurxoon.\nWaa muhiim! Iyadoo aan loo eegin noocyada kala duwan, isla daryeelka waa in la abaabulo ka dib caleenta sida dhirta kale: si joogto ah uga saari haramaha, ka ilaali duurka (waxay sii kori doonaan si wayn).\nMidabyo fara badan oo caleemo leh oo qorrax leh. Macdanta caleenta caleemaha waxay dareemeysaa mid aad u wanaagsan oo qoyan, mana qalloocin qorraxda. Waxyaabaha kala duwan ee kala duwan ee blooms this soo daahay, laakiin caleemaha yihiin shaqada ugu weyn ee madaxtooyada, sidaa darteed ubaxyadu badanaa jiidan. Warshadu waa sannad, sida coleuska ugu badan, laakiin xilliga qaboobaha waxa fiican in loo guuro guriga. Tani waa nooc ka mid ah noocyada colostasis loogu talagalay sariiraha ubaxa, jarida nidaamyada ubaxa, daaqadaha iyo kabaha hoostooda.\nWaxaa si wanaagsan u kora on acidic dhexdhexaad ah, carradu qoyan, uma dulqaadan qoyaan xad-dhaaf ah.\nA noocyo aad u caan ah coleus ah ee sii kordhaya beerta. Sababtoo ah qabsoomid la'aanta xaaladaha sii kordhaya, waxaa badanaa loo isticmaalaa naqshada muuqaalka. Warshadu waxay u dulqaadataa kuleylka, la'aanta iftiinka iyo qoyaanka, iyo si loo ilaaliyo qoyaanka ciidda agagaarka jirkaaga, waxaad isticmaali kartaa mulch. Sida caleenta kale oo badan, noocyada kala duwan ee noocyada kala jajabka.\nBushku wuxuu koraa 35 cm, iyo sababtoo ah caleemaha dhalaalaya, waxay qurux badan tahay beeritaanka kali ah, iyo isku dhafka dhirta kale.\nA miro ku habboon qaabeeya kuleylka si fiican, laakiin hoos hoos buuxa caleemaha cufan wuxuu noqon karaa gebi ahaan cagaaran. Fikrad u leh beeritaanka dheriga, weelasha iyo ubaxyada, jidka Wizard Jade ayaa sidoo kale u muuqan doona qurux badan. Its height wuxuu gaadhay 35 cm, iyo dhexroorka taajkii - 30 cm.\nSariiraha ubaxa leh Coleus ee Taxanaha Wizard waxaa badanaa lagu daraa liibaska, gypsophilia, liatris iyo kermec.\nWaa muhiim! Marka coleus waxaa faafin by abuur ama gooyn, markii ugu horeysay,ilaa ay sii xoogaystaan dalagyadawaa inuu ku hoos jiraa filimka.\nWizard dahab ah\nHeerkulka caleenta dahabka ah wuxuu u dhexeeyaa 30 illaa 35 cm. Kala duwanaantan waxaa ka muuqda midab cagaaran iyo midab huruud ah oo caleemo ah, kaas oo qorraxda ka muuqda dahab. Geedkuna wuxuu jecel yahay meelo yaryar iyo waraabin dhexdhexaad ah, iyo inuu abuuro baadiyaha, qanjiradoodana sarajooga. Coleuskani waa midabka oo huruud ah, wuxuu u egyahay dheriga, weelka, oo lagu daro dhirta kale ee dhalaalaya oo yar, adigoo dejinaya qoraalka aasaasiga ah ee kudaha.\nColeus ee taxanaha Kong waa dhirta xoog leh laamo la soo saaray iyo caleemo, dhalaalaya dhalaalaya. Heerkuna aanu ka badneyn 35 cm, coleuska noocan oo kale ah wuxuu u dulqaadanayaa hooska, wuxuu u muuqdaa mid weyn oo laga sameeyo beerto, ubax, ubax, iyo ubax, sida qurxinta beerta oo keliya. Wuxuu u baahan yahay daryeel yar: si joogta ah laakiin ma ahan waraabin badan.\nXiiso leh On warshad qaxwaha ee jasiiradda Java, si ay u ilaaliyaan cirku ka soo weerarka digaagga, a hedge ee coleus waxaa lagu beeray dhinacyada beeraha.\nDhirta ornamental wuxuu koraa 60 cm, oo leh taaj diirran oo leh dhexroor illaa 50 cm. Geedkuna wuxuu jecel yahay goobo haray iyo waraabin dhexdhexaad ah. Kong Junior waxaa la goosanayaa goor dambe, taas oo ka dhigaysa mid soo jiidasho leh: wuxuu ilaaliyaa raadintiisa qurxinta muddo dheer. Dhererkiisu wuxuu u oggolaanayaa in dhirta loo isticmaalo sidii xuduudda, sheyga walxaha kala duwan iyo abuurid kali ah.\nMid kasta oo ka mid ah noocyada Coleus waxay u egtahay mid cajiib ah marka la sameynayo sariiraha ubaxa, balakoonnada, barkadaha xagaaga iyo sariiraha ubaxa. Geedka palette ee hodanka ah ee dhirtaas ayaa kuu ogolaanaya inaad sameysid sawirro midab leh oo qurux badanna ka sameysta qaabka ubaxa dhirta kale ee ubaxa.\nhttps://lezgka.ru so.lezgka.ru © Coleus 2019


Jaakada daboolida / SH-1016\nQalab: Calaamadda Silicon, Elastic binding, Piping cord, Plastic Zipper Faahfaahin: Dhammaan daabacaadda Jawiga qabow awgood, dad badan ayaa doorta dhar dhaadheer oo suuf ah. Runtii waa dareemo cufan in la xidho dhar qaab dheer leh, laakiin xulashada dharka qaabka gaaban kuma filna in lagu diiriyo. Marka midka ugu habboon waa inuu noqdaa suufka suufka lagu duubay. Naqshadeynta jaakadani ma aha oo kaliya moodada iyo quruxda, laakiin sidoo kale waxay ku habboon tahay waxqabadyada. Sidoo kale waa doorashada dad badan Noocan oo kale ah ho ...\nHoodie iyo surwaal caadi ah / SH-978\nQalabka: Hood drawcord, Herringbone tape, Silcon label, Nylon zipper Faalooyin: Dhamaan daabacaadda daabacan & guddi tolmo wanaagsan Suufka daboolka waa nooc ka mid ah dhar isku dhafan oo leh irbado fidsan iyo dun lagu daray. Dharkeeda waa laastik, iftiin iyo jilicsan, raaxo leh in la xidho. Waxay leedahay nuugid qoyaan dhakhso leh iyo marin habeyn, waana qalalan tahay oo ma dheg dheg, waa mid ka mid ah dharka ay dad badani jecel yihiin. Isku darka midabka buluugga madow iyo midabka casaanka ah waxay dadka siinayaan saameyn muuqaal oo xoog leh, taas oo muujineysa in pe ...\nDhar-dabaylaha moodada / SH-920\nQalab: Cajalad laastik ah, jiinyeer caag ah Faallooyin: Daabacaad milicsi ah, Daloolka leyska ee sanduuqa hore Dabaysha dabayshu waxay leedahay taariikh ka badan boqol sano horeyba, haddana waxay umuuqataa inay adkeysan karto waqtiga. Noocyadiisa iyo dharkeeduba waxay leeyihiin astaamo u gaar ah, oo ka tagi kara aragti qoto dheer oo muuqaal ah; wax qabadkeedu waa mid aan horay loo arag, xilliga qabowga iyo lama filaanka ah ee xilliga qaboobaha, dabaysha dabaylaha ah ayaa la gashan karaa lagana qaadi karaa markay doontaba iyadoon loo eegin cimilada, way kula socon kartaa safarka fog ee awa ...\nDharka T-Shirt / SX-2262\nSuufka suufku waa mid ka mid ah hababka ugu wanaagsan ee loo tolo dhammaan dharka cudbiga. Dharkani wuxuu si joogto ah u sawiray isla markaana u aruuray xargaha si uu u sameeyo saamayn u eg ubax sida. Isbeddellada ka imanaya dharka linenka dabiiciga ahi waxay leeyihiin neefsasho fiican iyo nuugista dhididka marka loo eego dharka caadiga ah ee cudbida cudbida. Waa xulasho wanaagsan funaanadaha xagaaga. Suufka suufku wuxuu leeyahay astaamo aan laga heli karin dharka suufka caadiga ah, sida jilicsanaanta, hawo sarreysa hawada, iska caabin fidsan, iyo ...\nShirt Polo Casual / BL-201\nT-shirt Polo waxaa markii hore xirnaa niman sharaf leh markii ay ciyaarayeen polo. Waxaa laga yaabaa in raaxadeeda darteed, ay had iyo jeer ku raaxeysato qayb sare oo ka mid ah dharka dharka. Sababtoo ah ma ahan wax iska caadi ah sida funaanad aan xiraneyn ama adag oo culus sida maaliyada, waxay aad ugu habboon tahay munaasabadaha madadaalada ganacsiga. In kasta oo qaabka funaanad Polo aanu waxbadan iska beddelin tan iyo markii ay dhalatay, haddana midabada dhalaalaya iyo xijaabka wanaagsan ee dharka leh ee dharka leh ayaa kor u qaadaya muuqaalka guud. Qaabkan annaga ...\nFeerka leysarka wiilka iyo jaakad kululeysa / DK-005\nFaahfaahin: Feerka leysarka ee wiilka\nQaabka Maya. DK-005\nWaxyaabaha Dharka: 100% polyester dhar tolmo wanaagsan\nShuruudaha lacag bixinta: T / T, L / C\nSurwaalka dheer ee wiilka SH-1058\nQaabka Maya tuubooyin on cut hoose & guddi loox\nSurwaalka dhaadheer ee wiilka SH-1057\nSurwaalka dheer ee wiilka SH-1056\nSurwaalka dhaadheer ee wiilka SH-1055\nSurwaalka dheer ee wiilka SH-960\nQaabka Maya dhinaca cut & sewn guddi\nSurwaalka dhaadheer ee wiilka SH-955


Booliska soomaaliland oo xiray 9aal nin oo dalka Imaaraatka u dhashay - Ceelhuur Online\nHome > Wararka Maanta > Booliska soomaaliland oo xiray 9aal nin oo dalka Imaaraatka u dhashay\nNovember 26, 2019 Duceysane256\nWararka laga helayo Magaalada Hargeysa ayaa waxaa ay sheegayaan in Ciidamada Soomaaliland ay saaka Xabsiga dhigeen Sagaal Nin oo u dhalatay Wadanka isutaga Imaaraadka carabta,kuwaas oo la sheegay inay ahaayeen ugaarsato.\nRaggaan ayaa laga qabtay Garoonka Diyaaradaha Cigaal ee Magaalada Hargeysa,iyaga oo ku wajahnaa wadanka Imaaraadka,waxaana Saraakiil ka tirsan Ciidamada Booliska Soomaaliland ay sheegeen in raggaan u dhashay Imaaraadka Carabta ay si sharci darro ah uga ugaar sanayeen deegaannada Soomaaliland.\nAgaasimaha Duur joogta ee Wasaaradda Deegaanka Soomaaliland Naasir Xuseen ayaa Warbaahinta u xaqiijiyey xariga Sagaalka Nin ee u dhashay wadanka Imaaraadka Carabta e sida sharci darrada ah uga ugaarsanayey deegaano ka tirsan Soomaaliland,kuwaas oo uu sheegay in sharciga la marsiin doono.\nWararka ayaa waxaa ay intaasi ku darayaan in raggaan la qabtay ay maalmihii la soo dhaafay ku sugnaayeen deegaan lagu Magacaabo Sabo-wanaag oo ka tirsan gobolka maroodi-jeex ee Soomaaliland oo ay sheegeen inay mashaariic ka fulinayaan,hayeeshee dadweynaha deegaankaas ay sheegeen inay wadeen howlo ugaarsi ah,sidaasina lagu xiray.\nSoomaaliland ayaa horay deegaannadeeda waxaa ay uga erisay Kalluumeysato iyo Shaqaalo Ajnabi ah,kuwaas oo ay sheegeen in si sharci darro ah ay ku joogeen deegaannada Soomaaliland,iyaga oo sidoo kale ku amray Ajaanibta ku sugan inay isa-soo diiwaan geliyaan.


Raysul Wasaare Khayre oo Booqday Xeebta Liido – Puntland Voice\nRaysul Wasaare Khayre oo Booqday Xeebta Liido\nMarch 13, 2018 6:41 pm Views: 14\nRa’iisul Wasaaraha Xukuumadda Soomaaliya Mudane Xasan Cali khayre ayaa kormeer shaqo ku tagay Wasaaradda Arrimaha Dibadda iyo iskaashiga caalmiga ah ee Soomaaliya iyo Wasaaradda Maaliyadda, waxuuna kulamo kale duwan la yeeshay madaxda labada Wasaaradood.\nUgu horeyn Wasiirka Wasaaradda Arrimaha Dibadda Soomaaliya Axmed Ciise Cawad oo ay waheliyaan wasiir Ku xigeenka iyo Wasiir dowlaha Wasaaradda ayaa Ra’iisul Wasaaraha ku soo dhaweeyay xarunta wasaaaradda, waxayna usoo bandhigeyn sida ay shaqada u wadaan iyo halka ay howshu u marayso, isgoona Wasiir Cawad warbixin kooban ka siiyay dhammaan safaradii uu ku tagay dalka dibadiisa iyo guulaha laga gaaray.\nRa’iisul Wasaare Khayre ayaa kulanka kadib tilmaamay in loo baahan yahay in lagu dadaalo sidii loo xoojin lahaa xirirka arrimaha dibadda ee Soomaaliya la wadaagto dalalka caalamka buu yiri, si ay usoo ceshato sharaftii iyo awoodii ay ku lahayd caalamka.\nUgu dambayntii Ra’iisul Wasaaraha Soomaaliya Xasan Cali Khayre ayaa booqday xeebta Liido ee degmada Cabdicasiis, oo ah goob loo tago nasasho iyo dalxiis, isagoona wakhti kula qaatay shacabkii usoo nasasho tagay xeebta kuwaas oo u badnaa dhalinyaro. Sidoo kalena waxuu ka dhegaystay talooyinkooda, waxuuna u balan qaaday inu hirgilin doona aragtidooda kuwa ugu muhiimsan.


Hagaajinta howlaha isagaarsiinta iyo tamarta xilliga colaadeed - Radio Sweden Somali - Raadiyaha Iswiidhen | Sveriges Radio\nHagaajinta howlaha isagaarsiinta iyo tamarta xilliga colaadeed\nLa daabacay torsdag 11 maj 2017 kl 10.39\nPeter Hultqvist: goobo amni ah oo leh waxyaalaha daruuriga ah\nHeyadaha dowladda oo looga fadhiyo hirgelinta goobo amni ah haddii xaalad dagaal ay dalka la soo gudboonaato.\nSi loo xoojiyo difaaca guud ayey dowladdu ku guubaabineysaa heyaddaha dowliga ah ee ugu muhiimsan, maamulka gobolada ee caafimaadka iyo degmooyinka in ay ka baaraan-degaan sidii wax weliba u shaqeyn lahaayeen haddii waddanka la soo gudboonaato xaalad cakiran ama dagaal.\nTusaale waxay ahaan kartaa goobo amnigoodu suganyahay oo koranto, cunto iyo qalab isgaarsiineed u dhamaystiranyihiin.\n– Goobaha noocaan ah waxaa ka mid ahaan karo goobo loogu talogalay Hogaanka oo amni ah, oo laga baaraandego sidii goobahan loo gaarsiin lahaa waxyaabaha daruuriga ah sida cuntada, korontada iyo dhamaan waxyaabaha lagama maarmaanka ah, ayuu yiri wasiirka difaaca Peter Hultqvist.\nArrintan waxay xiriir la leedahay soo xumaashaha xaaladda amni siyaasadeed ee Sweden wajahayso, iyadoo dhawaan baarlamaanka dalka uu go’aan ku gaaray xoojinta difaaca guud.\nDifaaca dalka iyo hey’adda ka hortagga musiibooyinka iyo diyaargarowga MSB ayey dowladda howl u siisay ka shaqeynta sidii hey’adaha qaabilsan tusaale tamarta, gaadiidka, nidaamka dhaqaalaha iyo amnigu u shaqeyn lahaayeen markii xaalad cakiran waddanka soo wajahdo, oo la hirgeliyo goobo amni ah oo ay ka howlgalaan. Xataa degmooyinka muhiimka ah iyo maamulada gobalada ayaa laga doonayaa in ay lahaadaan karaanka ama awoodda noocaan ah.\nSidoo kale hey’addaha ay quseyso ayaa laga doonayaa in ay ka shaqeeyaan sidii jagooyinka muhiimka ah u buuxin lahaayeen xaruumaha dagaalka shaqsiyaadka loo waco, waa marka uu dalku ku jiro xaalad degdeg ah.\n- Waa in ay cad yihiin howlaha laga doonayo shaqaalaha haya howlaha istiraatiijiga ah markay jirto xaalad dagaal. Howlwadeenada waxaa looga fadhiyaa qabashada howlsha loo igmaday, waana in lagu wargeliyo waajibka saaran markay xaalad dagaal taagan tahay, ayuu yiri wasiirka difaaca Peter Hultqvist.


DHAGEYSO Amaanka magaalada Garowe oo waxka badal lagu sameeyey. – The Voice of Northeastern Kenya\nDHAGEYSO Amaanka magaalada Garowe oo waxka badal lagu sameeyey.\nCiidamada Booliska maamulka Puntland gaar ahaan kuwa xasilinta ayaa lagu wareejiyay Amniga Magalada Garoowe ee Xarunta gobolka Nugaal oo todobaadyadii aan ka soo gudubnay falal amni daro ah ay ka dhaceen.\nCiidamadaan ayaa xiliyada habeenkii holwgallo amni xaqiijin ah ka sameeya Xaafadaha Magalada Garoowe,waxaana inta badan ay bartilmaameed sadaan Dhalinyaro maalmihii la soo dhaafay ku howlanaa dhaca mobelada shacabka magaaladaasi ku nool.\nTaliyaha qeybta Booliska Gobolka Nugaal Janeraal Muxudiin Axmed Muuse oo si KMG ah xilkaas u haya ayaa Ciidamadaas kula dardaarmay inay amaanka si weyn u adkeeyaan ayna ka hortagaan kooxaha dhibaataynaya shacabka ku nool magaalada Garowe.\nWaxa uu sheegay taliyaha in Amniga Magalada uu hada wanaagsan yahay ayna inta badan gacanta ku dhigeen dhalinyaradii dadka habeenadii mobelka ka dhici jiray.\nArintaan ayaa imaanaysa ayadoo Shacabka ku nool Magalada Garoowe ee caasimada mamaulka Puntland ay todobaadyadii la soo dhaafay ka cabanayeen falal amni darro ah oo Magalada ku soo badanayay ayadoo xiliyada habeenkii ay kooxo dhalinyaro ah dhac kala kulmi jireen.\nDHAGEYSO Taliska Milatariga Soomaaliya oo sheegay inay burburiyeen doomo ay shabaabku lahaayee. →


FIQI: Wiilasha afar degmo ayaa soo celiyey awooddii xafiiska ra'iisul wasaaraha - Caasimada Online\nHome Warar FIQI: Wiilasha afar degmo ayaa soo celiyey awooddii xafiiska ra’iisul wasaaraha\nFIQI: Wiilasha afar degmo ayaa soo celiyey awooddii xafiiska ra’iisul wasaaraha\nMuqdisho (Caasimada Online) – Xildhibaan Axmed Macallin Fiqi ayaa ka fal-celiyey go’aanka uu madaxweyne Maxamed Cabdullahi Farmaajo maanta isaga wareejiyey maamulka doorashada dalka iyo amnigeeda, kadib kulan uu ka jeediyey golaha shacabka.\nFiqi oo qoraal soo dhigay facebook ayaa sheegay in ciidamadii dagaalka ka galay afarta degmo oo kala ah Kaaraan, Yaaqshid, Hodan iyo Hawlwadaag ay sabab u ahaayeen in lagu noqdo heshiikii 17-ka September, sida uu hadalka u dhigay.\nHoos ka aqriso qoraalka Fiqi.\nOday Farmaajo bil ka hor markii teendhada Afisyoone la fadhiyey qodobadii uu diiday ayuu maantay ogolaaday ka dib markii uu tijaabiyey in aan dalkaan Xoog iyo qori caaradii lagu qabsan karin.\nShirkii Dhuusamareeb 4 wixii uu ku diidayna 2 todobaad ka dib ayuu Baydhabo ku ogolaaday, wuxuu iska jecel yahay wax aan soconayn in uu isaga dhego ka dibna si fudud uga fuqo, kuna darsado liiska tanaasulka.\nWiilasha Xaafadaha Kaaraan, Yaaqshid, Hodan iyo Hawlwadaag ayaan aaminsanayay in ay mar hore u codeeyeen in heshiiskii 17 September loo noqdo, wixii maantay aan golaha shacabka ku aragnayna waxay ahaayeen odoga maryaha halagu celiyo.\nKhudbada Farmaajo waxa kaliya ee laga qaadan karo waa inuu Raysulwasaare Rooble ku wareejiyey mas’uuliyadda doorashada iyo amniga dalka.\nWaxaan rajaynayaa in Md. Rooble uu waajibkiisa si dhexdhexaad iyo daahfurnaan u guto, dalkana uu u horseedo in ay ka dhacdo doorasho la isla wada oggol yahay. Farmaajo oo Musharax ah iyo musharixiinta kalena uu u dhexeeyo isku sina ula macaamilo.\nAwoodda Xafiiska Rooble waxaa soo celiyey Afarta degmo iyo midowga musharixiinta intoodii dabka gashay!.\nOday Farmaajo nasiino wacan ayaan u rajaynayaa.


SomaliTalk.com » Rooble\nHome » Qoraallada Halkudhegga "Rooble"\nTaariikhda dhaqaale & Ganacsi ee soomaaliya ?\n“ Taariikhdu ma gaboowdo ” Gogoldhig / Hordhac Allaah ayaa mahad oo idil iska leh, nabadgalyo iyo naxariisina Nabigeena Muxammad ah korkiisa Allaha yeelo. Qormadaan ayaan kaga hadli doonaa Taariikhda Ganacsi iyo dhaqaale ee dalka soomaaliya Waxaa afeef ah in qoraalkaan aan loogu tala gelin in uu koobo dhamaan wixii ka dhacay Soomaliya ee quseeyay dhaqaalaha iyo ganacsiga . Sidaa daraaded, dhacdooyinka...\nMilicsiga taariikhda : degmada jowhar ?\nHordhac Allaah ayaa mahad oo idil iska leh, nabadgalyo iyo naxariisina Nabigeena Muxammad ah korkiisa Allaha yeelo. Qormadan ayaan waxaan u hibeeyay degmada jowhar oo aan rabbo in aan qoraalkeygan kusoo koobo taariikhda degmada jowhar intii uu ilaah iga garansiiyo oo aan soo uruuriyay . Magaca jowhar ka hor waxaa magaalada loo yaqiinay BUUNDO Jowhar waa caasimada gobalka shabeelaha dhexe ee soomaaliya...


Real Madrid ayaa ogaatay xaaladda dhabta ah ee dhaawacii soo gaadhay goolhayaheeda Thibaut Courtois oo garoonka laga saaray xilli uu tababar la qaadanayey xulka qaranka Belgium.\nCourtois oo laf-dhabar u ah Real Madrid ayaan si dhab ah hore loogu shaacinin muddada uu garoomada ka maqnaan doono iyadoo uu dhaawacuna kasoo gaadhay muruqa lugta hoose oo booday xilli uu tababarka ku jiray, taas oo Los Blancos ku noqotay naxdin maadaama ay ciyaaro adag kusoo fool leeyihiin.\nZinedine Zidane ayaa xiddigaha kooxdiisa u ciyaarinaya ciyaarta ay Sabtida ku waajahayaan kooxda yar ee Cadiz oo ay ugu xigayaan Shakhtar Donetsk oo kulanka koowaad ee Champions League ee xili ciyaareedkan ay ku bilaabanayaan ah iyo ciyaarta adag ee El Clasico ee Barcelona ay wada ciyaari doonaan October 24.\nCourtois oo maqnaanshihiisu dhibaato weyn ku yahay Real Madrid ayaan qayb ka ahayn ciyaartoyda Belgium ee England la ciyaaray toddobaadkan, laakiin waxay wararkii ugu dambeeyey ee kasoo baxay xaaladdiisu farxad gelinayaan Zinedine Zidane.\nSida uu ku warramay wargeyska Marca ee kasoo baxa magaalada Madrid, goolhayahan ayaanay xaaladdiisa dhaawacu aad u xumayn markii horeba, waxaana uu maalmo gudahood kaga soo kabanayaa dhaawaca muruqa ah.\nCourtois oo kusoo laabtay magaalada Madrid markii uu dhaawacu gaadhay oo iskaga yimid xulka qarankiisa Belgium ayaa la sheegay inuu si buuxda uga soo kabtay dhaawaca oo uu diyaar u yahay ciyaarta Cadiz ee Sabtida, taas oo haddii uu ciyaaro Zidane u damaanad qaadaysa inuu ku xisaabtamo kulanka Shakhtar Donetsk iyo Barcelona intaba.\nGoolhayahan hore ee Chelsea ayaa xili ciyaareedkan ahaa mid tiir dhexaad u ah Real Madrid oo goolal badan oo laga dhalin lahaa haddii aanu isagu joogi lahayn.\nSaddex ka mid ah afartii ciyaarood ee LaLiga ee Real Madrid ay ciyaartay ayuu shabaqiisa nadiif ka dhigay iyadoo waliba uu waajahay khataro badan oo goolal noqon karayay.\nSi kastaba, Zinedine Zidane ayuu warkani u yahay farxad, iyadoo uu hore ugu soo kacay Toni Kroos oo kulanka Germany iyo Switzerland ciyaaray.


Zidane oo ka codsaday Real Madrid inay la soo wareegto mid ka mid ah daafacyada kooxda Arsenal – Gool FM\n(Madrid) 04 Nof 2019. Tababaraha Real Madrid ee Zinedine Zidane ayaa weydiistay saraakiisha kooxda inay sameysayaan saxiixa daafac aad u wanaagsan suuqa furmi doono bisha Janaayo, sida ay ku warameyso saxaafada.\nSida laga soo xigtay wargeyska “Daily Express” ee dalka England Zinedine Zidane ayaa doonaya inuu la soo wareego daafaca kooxda Arsenal ee William Saliba, kaasoo haatan amaah ugu maqan naadiga Saint-Étienne.\nwargeyska “Daily Express” ee dalka England ayaa wuxuu sidoo kale daaha ka qaaday in u jeedka Zinedine Zidane uu yahay inuu la saxiixdo daafac cusub ee bedel u noqon kara Raphaël Varane.\nWararka ayaa waxay intaas ku sii darayaan in Zidane uu codsaday inuu la sacdo adeegyada dhowr daafac oo uu ka mid yahay daafaca kooxda Monaco ee Benoît Badiashile, si midkood uu u keensado garoonka Santiago Bernabéu.\nSi kastaba ha noqotee, Real Madrid ayaa lagu soo waramayaa inay la dhibtooneyso dhibaato dhanka daafaca ah tan iyo xilli ciyaareedkii la soo dhaafay, maadaama ay sare u sii socoto da’ada kabtankooda Sergio Ramos iyo hoos u dhaca ku yimid Raphaël Varane.


Barcelona waa magaalad oo kuyaalo gobolka Katalooniya ee wadanka Isbania.\nBarcelona (/ ˌbɑːrsəloʊnə / BAR-sə-LOH-nə, Catalan: [bəɾsəlonə], Spanish: [baɾθelona]) waa magaalo ku taal Spain. Waa caasimadda iyo magaalooyinka waaweyn ee Catalonia, iyo sidoo kale degmada labaad ee ugu badan ee Spain. Dadweynaha 1.6 milyan oo ka mid ah xuduudaha magaalada, degaankeeda magaaladu waxay u fidisaa degmooyin badan oo deriska ah ee kuyaala gobolka Barcelona waxayna ku nool yihiin qiyaastii 4.8 milyan oo qof, taasoo ka dhigaysa degaanka lixaad ee ugu badan magaalada Midowga Yurub ka dib markii Paris, London, Madrid, Ruhr iyo Milan. Waa mid ka mid ah magaalooyinka waawayn ee Badda Mediterranean, oo ku yaalla xeebta u dhaxaysa afarta webiyada ee Llobregat iyo Besogo, oo galbeed xuduudaha Serra de Collserola, xajmiga ugu sarreeya ee dhererkiisu yahay 512 mitir (1,680 fiit ) sareeya.\nBarcelona waa mid ka mid ah dalxiisaha ugu caansan adduunka, dhaqaalaha, ganacsiga iyo dhaqanka, iyo saameynta ay ku leedahay ganacsiga, waxbarashada, madadaalada, warbaahinta, moodada, sayniska, iyo farshaxanka oo dhan waxay gacan ka geysanayaan xaaladda ay ka mid tahay magaalooyinka waaweyn ee adduunka ee adduunka. Waa xarun dhaqameed iyo dhaqaale oo ku yaal koonfur galbeed Yurub, 24-aad adduunka (kahor Zürich, Frankfurt Frankfurt) iyo xarun dhaqaale. Sannadkii 2008 waxay ahayd magaaladii afaraad ee dhaqaalaha ugu xoogan xagga dhaqaalaha ee Midowga Yurub iyo 35-aad adduunka oo ay ka kooban tahay 177 bilyan oo euro. Sannadkii 2012 Barcelona waxay heysteen $ 170 bilyan oo doolar; waxaana uu hogaaminayay Spain marka loo eego xaddiga shaqaaleynta xilligaas.\nSannadkii 2009 magaaladu waxay ku jirtay kaalinta saddexaad ee Europe iyo mid ka mid ah adduunka ugu guulaha badan sida calaamad magaalada ah. Sannadkiiba magaaladu waxa ay noqotay magaaladii afaraad ee ugu fiican Yurub ee ganacsiga iyo ugu dhakhsaha badan horumarinta magaalo-weynta Yurub, iyadoo kobaca uu kordhay 17% sanadkiiba, magaaladu waxay soo martay kobac xooggan oo dib-u-cusbooneysiin ah saddexdii sano ee la soo dhaafay. Laga soo bilaabo 2011 Barcelona ayaa aheyd hogaamiye sare oo Europe ah. Barcelona waa xarun isgaadhsiin ah, oo leh dekedda Barcelona oo ah mid ka mid ah dekedaha Yurub ee ugu caansan iyo dusha sare ee dekedda Yurub, garoon caalami ah, Garoonka Barcelona-El Prat, kaas oo ka shaqeeya in ka badan 40 milyan oo rakaab sannadkii, shabakadda waddooyinka, iyo xarig tareen oo xawaare sare leh oo xiriir la leh Faransiiska iyo inta kale ee Yurub.\nBarcelona ayaa sidoo kale ku jirta xubin Ufm ugu weyn ee ay xubnaha ka mid yihiin horyaalka Carabta oo ay matalayaan xubnaha baarlamaaniga ee horyaalka Arab league iyadoo xubin ka ah Midowga Yurub.\nWaxaa laga keenay "https://so.wikipedia.org/w/index.php?title=Barcelona&oldid=222346"\nBoggaan waxaa markii ugu danbeesay wax laga badalay 30 Oktoobar 2021, marka ee eheed 12:28.


Safar Waalid ku Noqday Xuquuq u Doode - WA Charter Schools Association\nSafar Waalid ku Noqday Xuquuq u Doode BACK TO BLOG | NEWS\nYadira Lemus waxay waalid ka tahay Dugsiga Dadwaynaha ee Impact. Inanteeda Debbie, oo ku jirta fasalka koobaad, ayaa dhigataa Dugsi Dhexe ee Impact Puget Sound. Wiilkeeda Ithiel, oo barbaarinta ku jiraana, wuxu dhigtaa Dugsiga Hoose ee Impact Salish Sea. Sannad dugsiyeedka caadiga ah, dugsiyadaasi waxay ku kala oolli lahaayeen goobo kala duwan – Tukwila iyo South Seattle. Hase ahaatee, ka hor cudurkan safmareenka ah, ayay labada dugsi wadaageen dhismaha Dugsi Dhexe ee Puget Sound ee ku yaal Tukwila. Intii lagu jiray cudurkan safmareenka ah, labada dugsiba qaab onlayn ah bay u shaqaynayeen, in kastoo dugsigu daryeel caruureed xarunta ku siinayay qoysaska u baahda.\nYadira waxay ku kortay Frenso, CA halkaaso inta badan fasalada laga soo saari jiray maadaama aanay Ingiriisi ku hadli kari jirin. Markay dugsiga sare ka gashay Los Angeles, CA, waxa lagu daray kooxda Ingiriisida Luuqad Labaad ahaan u barta. Waxay dareentay inay dadka ka dambayso, niyadjabsan tahay oo aanay awood u lahayn waxbarashadeeda. Dhaqankan Ingiriisi bartayaasha, kaasoo caadi ka noqday nidaamkeena waxbarashada dadwaynaha, wuxu awoodsiinayaa fikirka tusinaya in dadka luuqadda Ingiriisiga u dhashay ay asliyan ” ka maskax badan” yihiin kuwa luuqadaha badan ku hadla. Xitaa markay A ka keentay fasalkeedii waxbarashada guud ee Ingiriisida ku baxayay, Yadira waxay dib ka sheegtay in saaxiibadeeda fasalku is waydiiyeen saxsanaanta darajadeeda.\nYadira nidaamkaas waxbarasho ee dulmiga ku dhisan ayay ka soo dhex baxday; waalidkeedna sidaas uguma lug lahayn waxbarashadeeda. In kastoo ay adkaysi qayrul caadi ah samaysay, haddana dhibtan ay la kulantay wali way xanuujisaa markay xasuusato. Yadira iyo qoyskeedu halkan waxay ka soo galeen Maksiko, midkoodna kuma hadlayn Ingiriisi ama Isbaanish. Waxay ku hadli jireen lahjad la dhaho Mixteco, taas oo ah luuqadda asalka ah ee Oaxaca. ” Intaan korayay, marna taageero dhanka dugsiga ah kamaan helin iyaga (waalidka), sababtuna maaha inaanay na jeclayn, balse shaqo ayay kaalmadayada ugu jireen. Marnaba kama fekerin inay taasi noo suurtogelinaysay inaan wax intan ka badan qabsano.:\nMarkay si guul leh nidaamka u dhex qaaday keligeed, oo ay u guurtay Washington shaqana ka bilowday Xarumaha Caafimaadka Bulshada ee Sea Mar, ayay Yadira aragtay dad guul gaaray oo iyadoo kale ah. ” Waxaan arkay dhaqaatiir Hisbaanik ah. Waxaan arkay kaaliyaal caafimaad iyo kalkaalisooyin Hisbaanik ah. Markaasbay iga fekersiisay: Qayb ayaan ka noqon karnaa inana tan. Dadka cadcad iyo dadka qaniga ah uun looguma talo gelin. Waa wax aan dhammaanteen samayn karno, waxbarashaduna qayb ayay ka qadataa taas.”\nMaanta, waalid ahaan, waxay rabtaa inay caruurteeda u noqoto waalidkii u doodaha ahaa ee ay iyadu wayday. Tan ayaa ah dhiirigelinteeda ugu wayn. ” Waa muhiim inaad waalid ahaan sida ugu badan ee suurtogal ah ugu dhex jirto waxbarashada ilmahaaga. Ma filayo in masuuliyadda waxbarashada ilmahaygu saaran tahay macalinka iyo dugsiga oo qudha. Guriga ayay ka soo bilaabantaa. Aniga iyo macalimiintuba waan wada shaqaynaa.” Yadira waxay la wadaagtaa xaalad kasta oo farxad iyo dhiba oo dhaca dugsiga. ” Waxaan rabaa in caruurtaydu ogaadaan inaanay jirin wax xaddidaya meeshay tegi karaan,” ayay tidhi iyadoo aad u aaminsan.\nYadira waxay ugu horrayntay Dugsiyada Dadwaynaha Impact ku aragtay xaflad dadwayne mar Debbie laba sannadood jirtay. Wax sidaasa kamay ogayn dugsiyada jaartarka balse khatartaas way u badheedhay ka dib markay ogaatay in gabadhay eedada u tahay dugsi xaafadda ku yaalay lagu dhibay. Waxay ogayd in dugsiyada gaarka loo leeyahayna meeshaba la keeni karin maadaama aanay caruurteeda saddexda ah midkoodna ka bixin karayn. Waxay diyaar u ahayd inay isku daydo wax kasta oo fursad siin kara fulinta riyooyinka iyo rajooyinka ay caruurteeda la rabtay. ” inay noqdaan muwaadiniin fiican oo caawiyaan dadka kale ee baahan.”\nWay faraxday markii caruurteedii mid kasta la qoray Impact. Waxay dareentay in wax kasta oo dugsigu sameeyo si fiican u qorshaysnaa ula jeedona lahaa oo ay ” go’aankii ugu fiicnaa qaateen markay Debbie iyo Ithiel qoreen halkaas.” Caruurteeda waxa loo kobciyay oo loo cariyay qaab mid kastaa awoodiisa si buuxda ugaga faa’ideysanayo hab wadajira.\nYadira dedaalkeedii waalid iyo udoodenimo ayay sii kordhisay. Waa “ciyaar beddele” dhab ah. Waxay ahaan jirtay xiriiriyaha waalidka iyo macalimiinta ee fasalka Debbie, waxay ku tabarucday saacado bilaa dhammaada oo ay macalimiinta kaga caawinayso dhanka fasalka, waalidkay ku dhiirigelisay inay ka qaybgalaan xafladaha, caawimay ka geysatay dhisidda garoonka ciyaarta ee dugsiga, waxaanay qorsheysay casho hagiseed. Waxay xitaa caawimo ka geysatay agaasinka xaflad qalinjabineed safaari ah oo dhacday intii dhismaha dugsigu u xirnaa COVID-19, taaso farxad badan dhalisay intii lagu jiray go’doonka.\nMarkii WA Charters ay soo agaasimeen Maalinta Sharciyadda Waalidka Olympia horaantii 2020, Yadira waxay ahayd dadkii ugu horeeyay ee taburuca. Waxay si geesinimo leh sharci dejiyayaasha ugala hadashay sida dugsiyada dadwaynaha ee jaartarku sida Impact oo kale ay isbeddel ugu sameynayaan waxbarashada ilmaheeda iyo sababta caruurteedu, sida ardayda kale ee dugsiyada dadwaynahaba ugu qalmaan inay helaan maalgelin waxbarasheed u qalanta. Mar ay Olympia la aaday Sea Mar, khibradan u doodista waxbarashada ilmaheeda indho-fur bay u ahayd waxaanay siisay wakaalad ay sheekadeeda shaqsiga ah ku wadaagto.\nYadira waxay aaminsan tahay in waalidku kaashadaan macalimiinta si ay uga caawiyaan koboca ardayda dugsiga. “Waxa jira koox waalideed dugsigu u baxshay Gudidada Waxqabadka Xaafadda Waan jeclahay kelmadaas sababtoo ah waxaynu nahay xaafad korsanaysa caruurteeda.”\nYadira way sii wadaysaa ka warhaynta waxbarashada caruurteeda waxaanay u doodi doontaa in dhammaan caruurtu hesho dugsiyo caddaalad ah oo la wada leeyahay. Yoolkeeda xiga ee dugsigu waa inay noqoto qofka lagala soo xiriiro qoysaska ku hadla Isbaanishka, oo ay ka caawiso inay dareemaan inay awood u leeyihiin inay ku dhex jiraan waxbarashada caruurtooda.\nU doodayaasha waalidka ah sida Yadira waa rajadayada ugu wayn markay arintu timaado beddelista siyaasadaha caddaalad-darrada ah iyo abuurista bulsho dugsiyeed wada jirta oo is taageeraysa.\nHadii aad jeclaan lahayd inaad xuquuq u doode noqoto ama aad qaab kale u hawl u gasho, tixgeli hawlahan soo socda:\nU dood dugsiyo jaartarka dadwayne oo tayo sarreeya\nKu lug lahoow Dugsiga Dadwaynaha Impact\nKhadka dhexdiisa lacag ugaga deeq Dugsiga Dadwaynaha Impact ama WA Charters\nKu tabaruc inaad ardayda ka caawiso inay dugsiga si fool-ka-fool ah ugu soo laabtaan.


Zidane oo si weyn u amaanay shaqadii adkayd ay soo kaqbteen ciyaartoydiisa kahor kulanka finalka Champions League – Gool FM\nZidane oo si weyn u amaanay shaqadii adkayd ay soo kaqbteen ciyaartoydiisa kahor kulanka finalka Champions League\n(Real Madrid) 25 Maajo 2018. Zinedine Zidane ayaa ka hadlay shir jaraa’id kahor kulanka Liverpool habeen dambe ee sabtida ay ku wada ciyaari doonan finalka Champions League, waxaana kulankan martigelin doona caasimadda Ukraine ee Kiev.\n“Waxaan halkan u joognaa inaan qabano shaqo adag, waxaan sameynay shaqo badan si aan u gaarno finalka, tani ma ahan mid fudud, waxaan ku faraxsanahay inaan markale ciyaareyno final”.\n“Waxaan dareemayaa wanaag, waan jeclahay tartanka, waxaana ka shaqeenayaa Real Madrid, taas ayaana iga caawin doonta inaan gaaro ujeeda walba oo suurtagal ah”.\n“Waxaan u arkaa Cristiano Ronaldo inuu aad u wanaagsan yahay, bari waxaan ciyaareynaa kulankeena ugu dameeyay ee xili ciyaareedkan, wuxuu xiiseenayaa inuu ciyaaro kulankan oo kale”.\n“Waa inaan go’aan ka gaaraa, waa muhim in ciyaartoyda qaarkood ay kursiga keydka fariistan, laga yaabee in ciyaaryahanka uu dareemo niya djab, laakiin marka ay ciyaarta bilaabato, kooxdu waa mid mideysan, taas waa inaan sameynaa”.\n“Waxaan ku faraxsanahay inaan ciyaarno finalka kale, waa fursad aan mar kale dib u soo noqon doonin, sidaas darteed waa inaan ka faa’iideysanaa.”\n“Tani waa mid ku xiran nolosha, hadii uu cadaadis jiro beri waa wax iska caadi ah, waa wax fiican, waa wax qurux badan mana jiraan wax dhici doona”.\nSamuel Umtiti oo ka hadlay wadahadalada heshiis kordhinta ee u dhexeeya isaga iyo kooxdiisa